open-index/open-wikipedia-markdown huggingface dataset:
信德中心

**信德中心**（）係香港上環一座樓。佢嘅前身係港澳碼頭 (HMF)，收尾由信德集團加建兩幢寫字樓同埋基座商場。而家信德中心東座叫**招商局大廈**，由中資國營背景嘅招商局集團命名。信德中心商場有3層，樓下地面係的士站同埋公共停車場，之間有富臨海鮮酒家同埋澳門賽馬會會所、美心快餐、麥當勞同埋時裝店咁。信德中心嘅人流主要嚟自來往澳門過海關嘅旅客。

## 港澳碼頭

嚮信德中心出面海邊有一座建築物，就係港澳碼頭，之間有一條行人天橋，設置船飛入閘口（禁區）。港澳碼頭大樓入面，有香港海關e-道，同埋乘客等船區，貴賓房。港澳碼頭開設十幾個碼頭泊位，跨境渡輪除咗去澳門重有去蛇口。港澳碼頭大樓天台設計為直升機場。

想買去澳門嘅船飛，要先去信德中心2樓售票處買，嗰度有幾間船公司，包括中旅社金光飛航。其實買「即開」船飛會有特價。以前有隻黃牛飛，而家反而平幾蚊。

## 相集

File:HK SW Open U 60422.jpg|商場內景
File:Shuntakcentreheliport.jpg|天台機場
中建大廈

**中建大廈**（**Central Building**），嚮香港中環畢打街1-3號，前身係香港大酒店，1957年由許愛周嘅中建企業有限公司買入重建，嚮1958年起好，樓高17層，地下同地庫係商舖，1-17樓做寫字樓，樓面面積每層大約14,600平方呎。

中建大廈樓上而家有唔少診所註診，所以又叫做醫生樓。

## 附近
* 怡安華人行
* 置地廣場
* 畢打行
* 會德豐大廈
* 皇后大道中
* 娛樂行

## 交通
* 港鐵中環站
* 的士站

## 睇埋
* 許愛周家族
* 許世勳

## 參考資料
中環街市

**中環街市**，香港古蹟之一，喺中環，屋宇樓高三層，分地下、一樓同二樓，原本做開街市，後尾地下同一樓廢置多年，如今化身商場，食肆為主。古物古蹟辦事處評為三級歷史建築，香港現存唯一全座完整包浩斯建築風格。英文名**Central Market**。香港日治時期，曾改名**中央街市**，此後有時用依個名。

成棟依山而起，南高北低，故此南面少一層。四面都係街。南為皇后大道中93號，北為德輔道中80號，東為域多利皇后街，西為租庇利街。街市喺皇后大道嗰邊，有個公廁，喺香港都算歷史悠久。

中環今日商業佔大部份，然而舊時大街小巷，都有好多居民住喺度，故此設立街市。未有依棟街市之前，中環已經有街市。一九三九年落成開張，原為市政局經營，市政局廢局後，街市二〇〇三年廢置，打算拆咗佢。後尾古蹟考慮後，並無結論，二樓仍有舖頭營業。二〇一七年翻新改裝，二〇二一年八月廿三號經華懋重新以商場營運。

舊底德輔道中嗰邊，佢對面為中環消防總局，局拆咗之後，變成恒生銀行總行大廈，於是有行人天橋，南駁中區行人天橋走廊，北駁街市上層。而街市另一邊，又駁去中環至半山自動扶手電梯。故此中環街市身兼走廊一部份。

## 交通
港鐵中環站同香港站。
Jamie Chung

**Jamie Chung**（）係美國韓裔女演員。

## 生平
1983年喺三藩市出世，手渣加州大學河濱分校（University of California, Riverside）經濟學學士學位。2004年左右，人哋邀請佢去參加面試而入咗演藝界。佢曾經客串過《美眉校探》（Veronica Mars）、《犯罪現在調查：紐約》（CSI:NY）呢啲熱門電視劇，2007年喺亞當·桑德勒（Adam Sandler）主演嘅《我盛大的同志婚禮》（I Now Pronounce You Chuck and Larry）中做一個小角色之後登上影壇。之後佢又同布蘭登·費爾（Brendan Fehr）一齊拍咗一部電視電影《武士少女》（Samurai Girl），並且通過面試，爭取到《龍珠：全新進化》（Dragonball Evolution）中悟空女朋友嘅角色。

## 演出作品
* 2012年：鐵拳（The man with the iron fist）
* 2012年：伊甸（Eden）
* 2012年：7500航班（7500）
* 2012年：致命急件（Premium Rush）（飾演Nima）
* 2011年：宿醉2（The Hangover 2）（飾演Stu's Fiancee）
* 2011年：專扁衰仔（Sucker Punch）（飾演Amber）
* 2010年：長大後（Grown Ups）（飾演Amber Hilliard）
* 2009年：姐妹聯誼會驚魂（Sorority Row）（飾演Claire）
* 2009年：公主保護計劃（Princess Protection Program）
* 2009年：燃燒的棕櫚（Burning Palms）（飾演Ginny Bai）
* 2009年：龍珠：全新進化（飾演chi chi芝芝|琪琪）
* 2008年：盜佛線2（Ong bak 2）（飾演一個給黑幫老大拔火罐的美女）
* 2008年：忍者少女（飾演Heaven）
* 2007年：我盛大的同志婚禮（飾演Asian Chick）

## 攷

## 出面網頁

類:美國電影女演員
弧光幻想曲

**弧光幻想曲**，原名叫做**Arc Rise Fantasia**（日文：），係一隻Wii嘅日式RPG遊戲，喺2009年6月4號推出。
南非足球代表隊

**南非足球代表隊**係代表南非共和國嘅足球隊，由南非足球總會打理，會出席國際足球賽事好似世界盃同非洲國家盃。

南非以主辦國身分，攞到2010年FIFA世界盃決賽週嘅參賽資格，但响嗰屆決賽周嘅表現令人失望，雖然同墨西哥足球代表隊一樣係1次贏波、1次打和、1次輸波，但得失球差落後畀墨西哥，而首圈出局，係FIFA世界盃史上，頭一隊首圈出局嘅東道主。

而家南非嘅波衫贊助商係三角雞。

## 出面網頁
* 

代表隊
日本國家男子足球代表隊

，花名**藍武士**，係代表日本嘅足球隊，由日本足球協會打理，會出席國際足球賽事好似FIFA世界盃同亞足協亞洲盃。

日本從1998年開始到而家，都打到入FIFA世界盃決賽週，最佳成績係响2002年FIFA世界盃、2010年FIFA世界盃、2018年FIFA世界盃同埋2022年FIFA世界盃入便16強止步，而且亦係世界盃史上，唯一所有25場波都未食過紅牌嘅球隊。

而家日本嘅波衫贊助商係Adidas。

## 出面網頁
*
皇后大道中九號

**皇后大道中九號**（）係香港島中西區嘅一座商業大廈，嚮中環雪廠街同德輔道中交界，係香港摩天大廈之一，寫字樓𨋢口大堂嚮南面皇后大道中9號。商場入口嚮南、北面各一。皇后大道中九號係香港置地發展嘅物業，中區行人天橋系統都穿過呢幢大廈嘅商場。

## 附近
*置地廣場
*太子大廈
*歷山大廈
*政府山炮台里
*都爹利街

## 交通
*港鐵中環站
*香港電車
*城巴
*新巴

## 拎

*置地物業：皇后大道中九號
*香港摩天大樓：皇后大道中九號
中信大廈

**中信大廈**（）係香港島金鐘添美道1號嘅一座寫字樓，兼維多利亞港幻彩詠香江嘅參與建築物。等邊三角形同圓柱體嘅外形，頂層係橢圓形。

中信大廈係由中信泰富地產（中國中信股份有限公司全資擁有）發展，兼做集團總部，嚮1997年起好。大廈毗鄰添馬艦，望維多利亞港，樓高33層，有個空中花園，底層商場好靜局。大廈西邊架設有蓋行人天橋連接去海富中心同港鐵金鐘站。

2019年6月12號反送中包圍立法會期間，中信大廈附近係獲批不反對通知書嘅集會地點，但警方喺大概下晝4:09向嗰度人羣放催淚彈，人羣爭相走入中信大廈躲避，但中信大廈淨係開一道旋轉門同一道細門，差啲釀成人踩人意外。

## 公共交通
*港鐵：
**、、、：金鐘站E2出口
*巴士

## 參考

## 拎
* 中信大廈
* 新政府總部高度僅越中信：星島日報
* 強烈的幾何造型突出的建築形象——中信大廈
北韓足球代表隊

**朝鮮足球代表隊**，花名**千里馬**，係代表北韓嘅足球隊，會出席國際足球賽事好似FIFA世界盃。

早喺1966年，北韓已經打入世界盃決賽周，結果喺八強輸畀葡萄牙，係歷嚟首支成功晉級FIFA世界盃八強嘅亞洲足球代表隊，相隔44年之後，北韓喺2010年再次打入世界盃決賽週，但喺分組賽出局。

而家北韓嘅波衫贊助商係Choeusu。

## 知名球星
*朴斗翼
*鄭大世

## 出面網頁
*
澳洲國家男子足球代表隊

**澳洲國家男子足球代表隊**，花名**袋鼠隊**，係代表澳洲嘅足球隊，由澳洲足球總會打理，會出席國際足球賽事好似世界盃同亞洲盃。

澳洲國家男子足球代表隊早期係大洋洲足球協會屬下嘅代表隊，曾經攞過1980、1996、2000同2004年嘅大洋洲國家盃冠軍。後嚟考慮到，因為大洋洲喺FIFA世界盃（男子組）成日淨得半個出線名額，而喺2006年轉加入亞洲足球協會，重攞過2015年亞足協亞洲盃冠軍。

喺國際性賽事方面，佢哋成功打入1974年FIFA世界盃同埋2010年FIFA世界盃、2014年FIFA世界盃、2018年FIFA世界盃決賽週嘅小組賽階段，喺2006年FIFA世界盃、2022年FIFA世界盃決賽週更加係踢到16強，係歷嚟參加FIFA世界盃決賽周次數最多嘅大洋洲國家足球代表隊。

而家澳洲嘅波衫贊助商係Nike。

## 出面網頁
*
南韓足球代表隊

，係代表南韓嘅足球隊，由南韓足球總會打理，會出席國際足球賽事好似FIFA世界盃同亞足協亞洲盃咁，現任主教練係洪明甫（2024年上任）。

南韓歷嚟12次成功打入世界盃決賽週，包括：
* 殿軍一次：2002年FIFA世界盃
* 16強兩次：2010年FIFA世界盃、2022年FIFA世界盃
* 小組賽八次：1954年FIFA世界盃、1986年FIFA世界盃、1990年FIFA世界盃、1994年FIFA世界盃、1998年FIFA世界盃、2006年FIFA世界盃、2014年FIFA世界盃、2018年FIFA世界盃

而家南韓嘅波衫贊助商係Nike。

## 出面網頁
*
荷蘭足球代表隊

**荷蘭足球代表隊**係代表荷蘭嘅足球隊，由荷蘭皇家足球總會打理，會出席國際足球賽事好似世界盃同歐洲國家盃咁。

荷蘭成功打入2010年FIFA世界盃決賽週。

而家荷蘭嘅波衫贊助商係Nike。

## 參考

## 出面網頁
* 

代表隊
太鼓之達人

**太鼓之達人**（）係由Namco推出嘅音樂遊戲系列。呢個遊戲系列曾經喺唔同嘅遊戲平台上面出過，包括咗街機、NDS、PlayStation 2、PSP、Wii、手機等。

呢個遊戲系列喺日本推出過好多唔同版本，而街機亦都有亞洲版。

PSP模擬器平臺方面，喺JPCSP嗰邊嘅代碼係**NPJH50426**，喺PPSSPP嗰邊嘅代碼係**ULJS0081**。

## 出面網頁

* 官方網站（日文）
* 遊戲音樂一覽（日文）
* 太鼓之達人亞洲版
兒歌金曲頒獎典禮

**兒歌金曲頒獎典禮**係由無綫電視喺1992年開始搞嘅兒歌頒獎禮，除咗1996年停辦過一年之外，一路舉辦到而家。頒獎禮通常都係喺八月最後一個禮拜嘅週末或者週日喺電視播出。

## 批評
近年兒歌嘅水準不斷下降，已經唔係好似1980年代嗰種瑯瑯上口、節奏輕快嘅歌曲。而家嘅兒歌類似情歌，部分歌詞入面帶有表達愛情、憂鬱嘅意味，甚至HIPHOP都可以寫做兒歌，搞到小朋友好難理解。只係因為香港嘅原創兒歌減少，多數都係由日本青年題材嘅動畫或者特攝片入面嘅主題曲改編，同埋呢幾年專業作詞人亦好少幫兒歌填詞。

2008年嘅頒獎禮並唔係現場直播，一早喺之前嘅星期五錄咗影，而且得獎者已經內定。呢屆得獎者得獎時興奮感大減，而且冇發表感受，而係直接唱出得獎嘅兒歌，有啲觀眾感到失望。
2009年亞洲足協盃

2009年嘅亞洲足協盃係第6屆嘅亞洲足協盃。香港、馬爾代夫、馬來西亞、新加坡、泰國、越南、印尼、巴林、烏茲別克、印度、約旦、科威特、阿曼、伊拉克、黎巴嫩、敘利亞、也門總共17個國家嘅頂尖足球隊有參加呢個比賽。

比賽日期係2009年3月10號至2009年11月3號。
曉港站

**曉港站**（；），規劃嗌過**美術學院站**（；），係廣州地鐵嘅車站，2002年12月29號開放，位置喺海珠區昌崗東路嘅曉港西馬路附近。

呢個站曾經喺2002年12月29號14:00到2003年6月27號尾班車收車之前，做過首通段嘅南邊尾站。從2002年12月29號14:00開始，因路線延長至琶洲，路線亦降級成中途站直到2010年9月21號尾班車收車為止退出營運4日。2010年9月25號頭班車開出之後，路線亦演變成嘅車站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所。

#### 打掂

#### 打橫

### 站廳
曉港站嘅收費區喺站廳嘅南邊，而北邊係人行通道。車站商舖都喺嗮南邊收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要，可以向車站嘅工作人員查咗車飛之後嚟協助用。

### 月台
呢個站有1個島式月台，喺昌崗東路嘅地底。

另外，呢條綫嘅西邊都有條聯絡線同舊嘅2號綫（唔係而家嘅2號綫）江南西站南邊嘅北行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。隧道都俾牆封實嗮。

### 商鋪同自助服務
而家嘅曉港站入面有好多唔同類嘅鋪頭畀乘客買嘢同埋食嘢，好似有便利鋪、麵包鋪等。

另外，曉港站入面重有好多自助服務設施畀乘客用，包括民生銀行同中國銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢等服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站有三個出入口，分別係A、C，D。

## 頭尾班車信息同配線圖

## 車站歷史
### 規劃時期（1988年）
喺1988年嘅「十字綫網」規劃入面就出咗嗰時嘅「美術學院站」，佢就係而家2號綫嘅一個站，而車站位就同而家差唔多。後嚟喺1997年嘅《廣州市城市快速軌道交通線網規劃研究（最終報告）》入面話2號綫會一分為二，而呢個站係話嗰時5號綫（唔係而家嘅5號綫）嘅一個站。但呢個站到琶洲嗰橛都加入咗2號綫首通段嘅工程入面，之後用咗先行貫通，重留低咗拆解嘅條件。而規劃嘅車站名亦改為「曉港站」。

### 通車之後，舊2號綫時期（2002年12月28號——2010年9月21號）
2002年12月29號，呢個站隨住2號綫首通段（三元里往返曉港）通車而開咗，嗰時佢係2號綫首通段嘅臨時南邊終點站。後嚟喺2003年6月8號，由於2號綫從呢個站去到琶洲嗰橛通咗車，所以呢個站就變咗中途站。

### 2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程，工程喺2007年8月份就正式逳手。佢就係將舊嘅二號綫喺呢個站同江南西站之間嘅位拆開佢咗，重分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞線路一分為二嘅工程試。

### 8號綫時期（2010年9月25號之後）
喺2010年9月25號朝早，呢個站改咗係8號綫嘅一部分而重新開放。而家喺呢個站向西開出嘅8號綫列車改咗去新起嘅昌崗站嗰邊，而唔係去江南西站嗰度。

### C出入口好難開通？
呢個站喺2002年12月29號開通咗之後凈係得2個出入口，佢設計得唔夠科學，不過重一直用咗好耐下，而俾市民猛咁鬧。A出入口附近嘅客流就得好少，但係有雙向嘅扶梯；而D出入口雖然附近有好多個居民區，而且客流好多，但係凈得條又窄又多彎嘅樓梯響度。喺上落班高峰期，D出入口就逼到爆咁滯，出入站嘅乘客都排嗮長龍，由站廳去到馬路入面都有，嗰時要好多位站務工作人員嚟維持秩序，嗰時入站同出站成日都要5-10分鐘咁耐，呢個情況就一直去到2010年9月21號先至結束。喺2010年9月25號舊2號綫一分為二之後，之前成日喺呢個站度轉巴士去海珠區南邊嘅乘客，而家可以坐拆解咗之後嘅2號綫去都得，甚至有乘客一窩蜂噉去嗮昌崗站度坐車都有，結果D出入口嘅客流即刻一落千丈，少咗好多。2010年11月11號，等咗好耐嘅曉港站C出入口開通咗，但係已經冇乜作用。

### 懷疑有「詐彈」

## 利用狀況
呢個站附近冇幾遠就係廣州市美術學院，而且附近重係一片住宅區，冇乜大購物區同埋旅遊區。喺2010年9月22號之前，住喺海珠區西南邊嘅大多數住宅區啲人都係先坐巴士嚟呢個站度轉地鐵2號綫，所以呢個站都幾火爆下，而且重人山人海添。但喺2010年9月24號之後，呢個站嘅部分客流已經去咗新開嘅2號綫南段嘅車站度上落車，所以呢個站又變返附近啲住宅區嘅人嚟上落車，喺上落班高峰期嗰陣，客流先至逼到爆咁滯。平時就客流都一般下。

## 附近嘅建築同景區

### 學校
* 廣州美術學院
* 廣州市實驗技工學校
* 昌崗東路小學
* 廣州海員學校

### 公園
* 曉港公園

### 寫字樓
* 廣信通信服務公司

### 住宅小區
* 南翠苑
* 江南新苑

### 博物館
* 嶺南畫派紀念館

## 註同攷

;註

;攷

## 上一站·下一站
2009年動畫金曲音樂會

**2009年[[動畫金曲音樂會]]**係香港無綫電視嘅年度性兒歌節目，前身係兒歌金曲頒獎典禮。

## 候選兒歌
今年總共有21首候選兒歌。

## 參考
卡域克

**卡域克**（**Michael Carrick**，）係英倫前足球員，打中場，曾經係英超球會曼聯嘅中場球員。佢擅於控制比賽節奏同長傳。2018年5月宣佈退休。

## 球會生涯
卡域克後生時曾經效力一間非職業球會，之後喺1999年得到韋斯咸嘅一紙合約，並成為職業球員。喺成為職業球員第一年，卡域克被外借去當時係英甲球會嘅伯明翰城同埋史雲頓，以增加卡域克對球賽嘅經驗同了解職業球賽同非職業球賽之間嘅分別。

喺外借嘅半年，卡域克總共上陣8場聯賽，攻入兩球。2000年至2001年球季，卡域克返韋斯咸，並成為球會正選球員，翌年，20歲嘅卡域克取得「英格蘭全年最佳年青候球員」提名，2002年至2003年，韋斯咸喺聯賽中以第18位降落英甲，而卡域克並未離隊，同球會一齊喺2003年至2004年嘅英甲上陣，但喺升班附加賽以一球輸畀水晶宮，未能重返英超，而卡域克喺嗰季共上陣35場聯賽，入1球。

韋斯咸返唔到英超，卡域克決定離開球會，選擇加盟英超球會，佢嘅決定分別引起咗水晶宮、西布朗、愛華頓、樸茨茅夫同埋阿仙奴嘅爭奪，但卡域克並冇加盟以上球會，反而着起熱刺波衫。

喺托定咸熱刺中，卡域克喺2005年12月3號對新特蘭嘅聯賽取得喺新球會嘅第一球入球，喺球會中取得正選位置。

2006年7月28號，曼聯同熱刺達成協議，成功買入卡域克，轉會費約1860萬英鎊，被稱為「1860萬先生」。卡域克從曼聯領隊阿力士·費格遜手中接過曼聯16號傳奇波衫，意味住佢會為接替堅尼做曼聯中場，而曼聯領隊費格遜亦表示希望卡域克可以取代堅尼嘅位置。

2008年5月21號，卡域克喺歐洲聯賽冠軍盃決賽上陣120分鐘，並喺互射十二碼入波，最終以6-5贏咗車路士，得到事業上第一個歐洲聯賽冠軍盃嘅獎牌。

卡域克一度成為曼聯中場線上嘅絕對主力。佢為球隊取得5次英超冠軍，一次英格蘭聯賽盃冠軍，一次世界冠軍球會盃冠軍同一次歐洲聯賽冠軍盃冠軍。

## 國家隊生涯
喺國家隊方面，卡域克喺2000年奪得21歲以下歐洲國家杯冠軍，而喺2001年3月，卡域克以國腳身份首度正選上陣對墨西哥。2005年5月嘅美國之旅，卡域克再度入選，後來嘅2006年世界盃，卡域克入選國家隊，並喺對巴拉圭嘅分組賽中取得上陣機會。時至今日，卡域克面對強大嘅競爭，故此佢喺國家隊嘅上陣次數並唔多，佢嘅主要競爭對手有謝拉特，林柏特同巴利。

## 個人生活
卡域克有個細佬叫Graeme Carrick（1985年4月3號出世），佢都曾經效力韋斯咸，但係受咗重傷。佢而家係一個英格蘭足球總會技能教練。佢先前喺紐卡素學院工作，訓練U10s同埋U16s嘅青年軍。

2007年6月16號卡域克同莉沙露芙咸（Lisa Roughead）結婚，卡域克同英格蘭足球代表隊嘅謝拉特同埋加利尼維利不約而同喺呢一日同另一半拉埋天窗。

2008年4月，莉沙生咗一個女，名叫路易絲（Louise）。2010年4月30號生咗一個仔Jacey。

## 生涯數據
### 球會
截至2011年2月28號。

### 國際賽

## 榮譽
### 球會
;韋斯咸
* 英格蘭足總青年盃（1）：1998–99

;曼聯
* 英格蘭超級足球聯賽 冠軍（5）：2006-07、2007-08、2008-09、2010-11、2012-13
* 英格蘭足總盃（1）：2015-16
* 英格蘭社區盾（6）：2007、2008、2010、2011、2013、2016
* 歐洲聯賽冠軍盃 冠軍（1）：2007-08年
* 歐霸盃 冠軍（1）：2016-17年
* 世界冠軍球會盃 冠軍（1）：2008

## 參考

## 出面網頁
艾莉絲

**艾莉絲**（，希臘文：****）係希臘神話中嘅鬩神，宙斯嘅女。佢因為冇畀人邀請參加珀琉斯同忒提斯嘅婚禮而懷恨在心，留低一箇金蘋果，上刻「屬於最靚嗰個」（Ἡ καλὴ λαϐέτω）。就係噉令到三神（天后、智神、愛神）相鬩。
石灰岩

**石灰石**係由方解石（主要成分係碳酸鈣）構成嘅沉積岩（係一種水成岩）。方解石嘅主要嚟自海洋生物嘅屍體沉降累積，加上嚟自陸地嘅落枝腐物殘渣同泥沙一齊喺河或海床上累積。如過再經過高溫高壓嘅地殼運動而形成大理石（係一種變質岩）。

石灰岩好易被地下水侵蝕，形成貧瘠嘅劣地（喀斯特地形），以及鐘乳石岩洞等地貌。

下分：
*白堊，由矽藻沉積而成
*殻灰岩

## 應用
石灰石被開採出嚟用作路基，建築，同水泥嘅生產。
器官

**器官**（）係動物體或植物體嘅由不同嘅細胞同埋組織構成嘅結構，用嚟完成某啲特定功能，並同其他分擔共同功能嘅器官一齊組成各個系統（動物體）或整個個體（植物體）。

## 植物體嘅器官
植物體嘅器官分為生殖器官同埋營養器官兩類。營養器官包括根、莖同埋葉；生殖器官包括花、果實同埋種子。前者嘅主要功用為吸收、輸送養份為主，以利生長，叫做營養器官。後者以透過有性生殖，並以傳播後代做為主要功能。

## 動物體嘅器官
動物體嘅器官好多時都叫**內臟**，類型較為複雜，一個器官可以屬於多個系統。動物體嘅主要器官有：心臟、肺、腦、眼、脾臟、胰臟、腎臟、肝臟、腸臟、皮膚、子宮、膀胱同埋骨骼等。

### 維生器官
維生器官係人體內維持生命嘅器宮。如果身體入面嘅維生器官唔可以完全運行正常嘅話，一個人就可以好快死。主要嘅維生器官有：

* 腦部，負責控制同埋協調呼吸、心跳、荷爾蒙生產、感覺接收、肌肉運動等
* 心臟，將含有充分氧氣及養分嘅血送至全身，供應各組織器官
* 肺部，負責呼吸同使血液帶氧
* 腎臟，將血液入面嘅廢物移除帶到膀胱排走

其他負責消化同埋排泄嘅器官則對於長期維生有必要性。雖然係咁，有好多人有缺少腎臟、脾臟同埋腸臟等器官嘅情況下依然生存，不過需要機器嘅幫助。

## 睇埋
* 感官
* 細胞
* 組織
* 系統
香港科學館

**香港科學館**（；）係香港一間以科學做主題嘅博物館，喺九龍尖沙咀東科學館道二號，香港歷史博物館隔籬，而家由康樂及文化事務署管理。2005年全年，香港科學館參觀人數達92.7萬人次，係康文署轄下十幾間博物館入面，每年平均參觀人次最多嘅博物館。

香港科學館樓高4層，共15個展區，樓面總面積13,500平方米，擁有大約500件展品，覆蓋各個唔同種類嘅科學，其中大概70%展品可以畀參觀者自己操作。而科學館大樓嘅基本建設，係一個靈活嘅網絡結構。喺館嘅出面，灰色嘅柱樑便係呢個網絡入面嘅結構性建築，粉紅色嘅磚牆部分可以按需要而改建，令科學館喺日後擴建或修改展覽場地嘅時候，唔使大肆更改結構。

## 廳
### 三樓展廳
*香港賽馬會呈獻系列：八大．尋龍記

### 二樓展廳
*香港賽馬會呈獻系列：八大．尋龍記

### 一樓展廳
*磁電廊
*地球科學廳

### 地下展廳
*賽馬會環保廊
*力學
*聲學
*兒童天地
*數學
*光學
*生物多樣性展廳
*鏡子世界

### 能量穿梭機
能量穿梭機喺科學館展覽廳正中央，係一座高廿二米，貫穿四層展覽場地嘅巨型展品。

## 專題展覽
### 香港賽馬會呈獻系列：八大．尋龍記
展覽日期：2022年7月25號至2022年11月16號

八大．尋龍記展覽包括珍貴嘅化石真品、高完整度嘅化石骨架、古生物藝術插圖、以頂尖技術製作嘅影片，以及首次利用精確嘅科學研究，重構史前最大掠食性恐龍同最大嘅飛行生物。展覽團隊利用了獨特手法，融合科學研究、場景設計，揭露科學新知，令參觀者感受到身臨其境嘅體驗，欣賞生動嘅化石骨架。展覽期望能夠引發參觀者反思人類自身喺進化史中，需要積極面對未來嘅挑戰：例如全球暖化、極端天氣、生物多樣性減少等。

## 開放時間
*星期一、二、三、五：上晝十點至夜晚七點 
*星期六、日、公眾假期：上晝十點至夜晚九點
*逢星期四（公眾假期除外）、農曆年初一、初二休館
*聖誕前夕同農曆年除夕開放到下晝五點
*票務處喺開館時同時開放，休館前一個鐘停止賣飛

## 入場費
*標準票：20元
*團體票：14元（20人或以上喺同日參觀團體嘅標準票特惠價）
*優惠票：10元（適用於殘疾人士（同埋一位照顧嘅人）/ 60歲或以上高齡人士）

適用於20人或以上喺同一時段參觀嘅團體標準票特惠價
適用於殘疾人士（同埋一位照顧嘅人）/ 60歲或以上高齡人士
*博物館通行證持有人同由買飛成人陪同參觀嘅四歲以下小童免費參觀
*星期三免費入場安排唔適用於專題展覽

### 免費入場
*康樂及文化事務署博物館入場證。
*逢星期***三***
*由買飛嘅成人陪同參觀嘅四歲以下***小童***
*2016年8月1號開始，香港科學館常設展覽免費開放畀全日制***學生***

2022年7月25號至2022年11月16號「香港賽馬會呈獻系列：八大．尋龍記」展覽舉行期間，專題及常設展覽免費入場，需要預先網上預約。

## 交通
*鐵路
**港鐵尖沙咀站B2出口
**港鐵佐敦站D出口
**港鐵及紅磡站D1出口
**港鐵尖東站P2出口
*巴士
**九巴
***5 - 尖沙咀碼頭↔富山
***5C - 尖沙咀碼頭↔慈雲山（中）
***8 - 九龍站↔尖沙咀碼頭
***8A - 黃埔花園↔尖沙咀
***13X - 寶達↔尖沙咀東
***26 - 順天↔尖沙咀東
***28 - 樂華↔尖沙咀東（麼地道）
***35A - 安蔭↔尖沙咀東
***41A - 長安↔尖沙咀東
***87D - 錦英苑↔紅磡站
***98D - 坑口北↔尖沙咀東
***208 - 廣播道↔尖沙咀東
***215X - 藍田（廣田邨）↔九龍站
***219X - 麗港城↔尖沙咀
***224X - 啟業↔尖沙咀東
***260X - 寶田↔紅磡站
***268B - 朗屏鐵路站↔紅磡碼頭
***269B - 天水圍市中心↔紅磡碼頭
**城巴
***973 - 赤柱市場↔尖沙咀東
***A21 - 紅磡站↔機場地面運輸中心
**聯營過海隧巴
***110 - 筲箕灣↔尖沙咀東

## 出面網頁

*香港科學館
*香港科學館 - 香港賽馬會呈獻系列：八大．尋龍記
*
公頃

**公頃**（hectare，符號Ha）係面積嘅公制單位（國際單位）。一塊面積一公頃嘅地約莫係一個標準足球場嘅大細。

* 1 公頃 = 10 000 平方米（square meters）
* 1 公頃 = 100 公畝（ares）
* 1 公頃 = 15 畝
* 1 公頃 = 2.471 053 8 英畝（acres）
* 1 公頃 = 0.01 平方公里（平方千米，square kilometers）
* 1 公頃 = 16.276 營造畝
* 1 公頃 = 1.031034 甲
* 100 公頃 = 1 平方公里（平方千米）
* 0.40468564 公頃 = 1英畝
* 0.06666666 公頃 = 1畝
* 0.01 公頃 = 1 公畝
* 0.0001 公頃 = 1 平方米

## 國際單位
* 國際單位 - 長度單位 - 時間長度比較 - 數量級 - 單位轉換
* 平方公里 - 公頃 - 公畝 - 平方米
沙頭角海

**沙頭角海**（英文：**Sha Tau Kok Hoi**，又叫做**Starling Inlet**）係香港一海，喺新界沙頭角對出，海處於北區，同深圳做邊境。沙頭角海通大鵬灣，沙頭角河出口。佢係香港禁區範圍入便，入便有個島叫鴉洲。

## 名
英文名Starling Inlet，Starling係船名，屬英軍，經常守香港。Inlet指河口出海，海伸一臂入去，依處指大鵬灣伸入去。

## 睇埋
*沙頭角河
戇㞗

**戇㞗**（；俗寫：**戇鳩**），係個廣東話詞語，形容一啲智商水平令人擔憂嘅人士。

## 詞性
### 名詞
* **戇鳩**－如上，經常用於形容啲人蠢到如同冇腦，深意係形容一啲人做咗一啲「**唔應該做/錯嘅事」**
例：你係咪**戇鳩**㗎**？**

* **戇鳩仔**－形容某男性/女性蠢，或做**唔應該做/錯嘅事**。以用於對朋友講，表示友好關係。意義如同（傻仔）
例：你睇吓嗰個**戇鳩仔**咁都射唔入（踢波）。

例（親密朋友關係）：喂~**戇鳩仔**，今晚有咩做呀？(建議唔好噉講，唔然嘅話有可能畀人打）

### 形容詞
* 常用於形容人哋蠢到就如同無腦，深意係形容一啲人做咗一啲**唔應該做/錯嘅事**。
例（蠢）：你咁**戇鳩**真係搞唔掂喎
例（做咗正常人唔應該做錯嘅事）：你**戇㞗**㗎！煮麵唔拆包裝就成個丟落去煮

* **戇鳩**用於句子入面。
**戇鳩到暈**－形容由於見到某啲太**戇鳩**嘅事，差唔多激到暈
例：唉~你真係**戇鳩到暈**，一篇1000字嘅文都可以錯500字。

## 攷
朱拉士

（，）係巴西皮膚科醫生同政治人。喺1990年至1993年同1997年至2005年期間出任福塔雷薩市市長。

2009年1月21號，朱拉士喺福塔雷薩因癌死咗，享年77。

類:癌死者
大嶼山巴士跌落山坑

**大嶼山巴士跌落山坑**係喺1973年7月22號晌香港大嶼山嘅交通失事，有成17死23傷，係嗰時香港開埠以嚟死得人最多、同而家為止死得第四多人嘅交通意外。

出事係星期日下晝兩點半，新大嶼山巴士嘅36座位巴士由昂坪開去梅窩，喺羗山同深屈道交界避一架私家車，失控撞向右邊山坡，反彈撞穿防撞欄，跌咗300呎（100米）之下嘅山坑。唔死得嘅乘客話，架巴士落地嗰吓，十足爆炸咁。巴士個頂撞到揭開，揈咗部份乘客出外便嘅山邊。政府派出成百人同五架直升機去現場救人，個山頭環境好惡搞，拯救人員搞足七個鐘先救晒啲死同傷嘅出嚟。

意外之後，寶蓮寺嘅僧人喺嗰度做咗場法事。路旁重放咗「南無阿彌陀佛」嘅石牌。事後巴士司機被控危險駕駛罪，罰款千五蚊同停牌十二個月。

## 睇埋
*2003年屯門公路雙層巴士跌出公路（21死20傷）
*2008年西貢南邊圍旅遊巴失事翻側（19死43傷）
*2018年大埔公路雙層巴士失事翻側（19死66傷）
*2018年北角學校私家小巴失事俯衝（5死10傷）

## 參考
*相關報導：前半節
海防大廈

**海防大廈**（**Hai Phong Mansion**）係香港九龍半島上面嘅一幢老牌住宅，嚮尖沙嘴彌敦道101號，即係九龍公園東南角位，樂道同海防道交界，港鐵尖沙咀站A1出口，向右望去，就嚮眼腳前面。

## 特色
海防大廈嚮1960年起好，原本設計樓下係街鋪，樓上係住宅，不過而家油尖旺區太旺，所以樓上用咗嚟做樓上鋪，賓館同時裝店貨倉咁。

## 出事
2009年7月6號6點19分清晨，海防大廈發生3級火，1死8傷，約100人走火警疏散。當局發現座樓入邊有非法旅館，又叫做影子賓館。 

## 附近
*重慶大廈
*九龍清真寺
*國際廣場 - iSquare
*The ONE

## 參考
欖洲

**欖洲**（英文：**Lam Chau**）係香港一個冇咗嘅島，新香港國際機場未填海以前，係除咗赤鱲角之外另一個天然嘅島，響新界大嶼山沙螺灣北便、赤鱲角西便嘅地方，屬於離島區。因為要發展新香港國際機場，所以喺1990年代填海剷平，成為機場南面跑道西邊（07R）嘅一部份。
吉澳

**吉澳**（英文：**Kat O**/**Crooked Island**）係香港新界北區嘅島。響大鵬灣西南水域，沙頭角東邊，船灣淡水湖北邊嘅位置附近。個島嘅面積2.35平方公里，大約有200家人居住。

呢個島響香港同埋深圳嘅邊界，雖然唔屬於禁區範圍，但係唯一來往呢個島嘅船隻需要經香港禁區沙頭角碼頭登岸，非原居民一般會響大埔三門仔、馬料水等地方租船，直接去嗰島短暫停留。

呢個島同鴨洲係香港生態旅遊勝地。

## 島上建築物
*吉澳大街
*天后宮
*碼頭

## 交通
吉澳對外嘅交通完全依靠渡輪。

*街渡：沙頭角至吉澳

留意：沙頭角係香港禁區範圍入便，入去要申請邊境禁區通行證（禁區紙）。

## 睇埋
*吉澳海
2005年東亞運動會

**2005年東亞運動會**係第4屆東亞運動會，由2005年10月29號至11月6號喺中國澳門舉行。

## 獎牌榜
(**黑體**表示承辦國家/地區)
2009年東亞運動會

**2009年[[東亞運動會]]**係第5屆嘅東亞運動會，由2009年12月5號至13號喺香港舉行。

## 象征

## 火炬接力

## 參賽國家
*
*
*
*
*
*
*
*
* 

## 項目
*水上運動
**游泳（40）
**跳水（10）
*田徑 (46)
*羽毛球 (7)
*籃球 (2)
*保齡球＊ (12)
*桌球＊ (8)
*單車
**單車公路賽 (3)
**小輪車 (2)
**室內單車賽 (5)
*體育舞蹈＊※ (12)
*足球 (1)
*曲棍球 (2)
*柔道 (18)
*賽艇 (13)
*七人欖球＊※ (2)
*射擊 (4)
*壁球＊ (7)
*乒乓球 (7)
*跆拳道 (16)
*網球 (5)
*排球 (2)
*舉重 (15)
*滑浪風帆 (4)
*武術＊
**套路 (12)
**散手 (7)

括號數字入面係小項嘅數量，「＊」係非奧運項目，「※」係示範項目。

## 比賽場地

## 出面網頁

*第五屆東亞運動會官方網站
中國男子足球國家隊

**中國國家男子足球代表隊**係代表中華人民共和國嘅足球隊，由中國足球協會打理，會出席國際足球賽事好似FIFA世界盃同亞足協亞洲盃，現任主教練係白蘭高·艾雲高域。

中國男子足球國家隊曾經打過一屆世界盃決賽週（2002年FIFA世界盃），亦攞過兩屆亞洲盃亞軍（1984年、2004年）。

中國嘅波衫贊助商早前係波司登；1980年開始換阿迪達斯；2018年換NIKE。原本主場波衫顏色係白色，從2007年開始變咗唔固定，一時白色，一時紅色。

由2016-2017球季開始，中國足球代表隊嘅主場波衫顏色係紅色，作客波衫顏色就由黃色取代白色，亦係為咗呼應炎黃子孫嘅稱呼。

去到2018年，中國足球代表隊作客波衫顏色就換咗黑色，但係由於中國足協高層反對，呢款作客波衫就冇喺比賽用過，2020年先至換番白色做作客波衫顏色。

## 睇埋
* 中華人民共和國足球代表隊對賽大韓民國足球代表隊賽果一覽
* 
* 2013年6月15號中華人民共和國足球代表隊對泰王國足球代表隊賽事
* 2022年2月1號越南男子足球代表隊對中華人民共和國男子足球代表隊賽事
* 2024年9月5號日本國家男子足球代表隊對中國國家男子足球代表隊賽事

## 出面網頁
* 

類:中國運動國家隊
MasterChef Australia (第一季)

第一季嘅 MasterChef Australia 響2009年4月27號首播，到2009年7月19號結束。嗰次由 Julie Goodwin 嬴咗。呢一季係由沙拉·衛亦信主持。

## 參賽者
### 20強
#### 男子

#### 女子

## 評判
* 佐治·加路比斯
* 加里·美愛根
* 麥德·必士頓

## 特別嘉賓
* Manu Feildel - 名人廚師挑戰賽 1
* Martin Boetz - 名人廚師挑戰賽 2
* 古特斯·史東 - 嘉賓評判，海鮮組挑戰賽；決賽
* Peter Evans - 名人廚師挑戰賽 3
* Frank Shek - Masterclass 3
* Alex Herbert - 名人廚師挑戰賽 4
* John Torode - 嘉賓評判，發明測試 4
* Guy Grossi - 名人廚師挑戰賽 5
* Ben O'Donoghue - 名人廚師挑戰賽 6
* Matt Moran - 名人廚師挑戰賽 7；嘉賓評判，發明淘汰賽（決賽週）
* 曾超敬 - 嘉賓評判，點心挑戰賽
* 顧啟賢 / 譚健栢 - 名人廚師挑戰賽 8
* Emmanuel Stroobant - 名人廚師挑戰賽 9
* Adrian Richardson - 名人廚師挑戰賽 10
* 廖輝祥, Jacques Reymond, Armando Percuoco, Margaret Fulton - 嘉賓評判，正式晚餐挑戰賽
* Luke Mangan - 嘉賓評判，神秘盒淘汰賽（決賽週）
* Bill Granger - 嘉賓評判，壓力測試淘汰賽（決賽週）
* Donna Hay - 嘉賓評判，挑戰淘汰賽（決賽週）

## 片集

## 參賽者進展


;圖例
*   組淘汰賽勝敗者，投票OUT
*  壓力測試淘汰賽參賽者
*  試味淘汰賽參賽者
*  名人廚師挑戰賽勝出者
*  OUT出局者，無響嗰次淘汰賽度出現

## 參考
角色扮演遊戲

**角色扮演遊戲**，口語好多時就噉叫 **RPG**（嚟自），遊戲一種。喺呢種遊戲入便，玩家會扮演虛想世界入便嘅一個角色，或者幾個隊員角色，喺特定嘅場景下玩遊戲。角色會具有唔同嘅能力值，諸如係生命值、魔法值、力量、靈敏度、智力等等，而呢啲屬性會視乎遊戲規則而有所改變。

角色扮演遊戲可以分做現實 RPG 同電子 RPG 兩大類。

## 定義

對於 **RPG** 呢隻詞要點定義，廿一世紀初嘅遊戲設計界查實仲未有完全一致嘅共識。最廣義上，RPG 可以係指

RPG 重視嘅係角色，唔淨只會畀玩家控制住啲角色咁簡單－例如喺平台遊戲孖寶兄弟裏面，玩家會控制主角瑪利奧跳嚟跳去；而 RPG 正常仲會有更多嘅遊戲機制反映角色周圍去冒險，隨住時間成長，會用到經驗值同升呢等嘅概念，而隨住角色升呢，佢哋仲會提升能力值，能力值嘅提升令佢哋更能夠達成遊戲目標，當中**遊戲目標**可以係打低怪獸呀噉。

## 桌上遊戲

桌上 RPG 係指設計嚟畀人喺檯上面玩嘅 RPG 。

桌上 RPG 嘅重點特徵係畀啲玩家合作講故仔：典型嘅桌上 RPG 遊戲會有若干位玩家，每位玩家都會控制自己嘅一個角色，玩家會用把口描述佢哋角色採取嘅行動，然後佢哋就會按某啲規則決定呢啲行動引致咩結果－例如响龍與地下城（D&D）呢隻經典桌上 RPG 裏面，玩家行動有乜結果係由遊戲管理員（GM）負責話事嘅；除此之外，桌上 RPG 屬典型嘅 RPG，每個遊戲角色都會掕住能力值，表示佢嘅各種特性。

## 電子 RPG

電子 RPG 最定義嘅特性係有經驗值呢種遊戲機制，玩家控制嘅角色會隨住遊戲進行而升呢。電子角色扮演遊戲通常會有比較強嘅故事性，通常有好多任務要做，令劇情推進。

## 睇埋
*MMORPG
*角色創建
*奇幻
*收藏

## 引用
血壓

**血壓**（blood pressure）係指血管入面，血喺單位面積上嘅側壓力，即壓強。習慣用毫米汞柱為單位。

而**動脈血壓**則指嘅係血液對動脈血管嘅壓力，一般指主動脈壓。而平均血壓就係 (收縮壓+ 2 x 舒張壓)/3 

心臟有收縮同放鬆期，當心臟收縮，左心室就會將血液泵出到主動脈，主動脈壓產生最高血壓，又稱收縮壓。跟住心臟會舒張，血液流入右心房，呢個時候壓力最低，稱為低血壓或舒張壓。

## 血壓嘅量度單位

血壓嘅量度單位係毫米水銀，根據世界衛生組織喺1999年嘅指引，120/80以下係理想嘅收縮壓/舒張壓，139/89以下係正常血壓，140/90至160/95係偏高血壓，161/96以上便屬於高血壓。血壓令血液於動脈裡正常輸送至全身，若血壓過低，就無法將血液供應全身，相反，血壓過大，有可能令血管受損，亦反映血液或心臟可能出現異常。
血壓會受到以下因素影響：

# 身高：身體越高，心臟就需要更大壓力去泵出血液，令血液流遍全身
# 年齡：年紀越輕，新陳代謝率越高，血流量較大，心臟需要較大壓力泵血。
# 血黏度（血液密度）：血液越黏稠，心臟需要越大壓力泵出血液
# 姿勢：站立時血壓高於坐姿血壓，而坐姿時嘅血壓又高於平躺時之血壓。因受重力原理影響
# 血管質素：血管如果變窄，血液較難通過，心臟就要用更大壓力泵出血液
# 其他：精神狀態、生活節奏、個人差異、飲食習慣、藥物、遺傳、天氣變化等等

## 量度
以前採用水銀血壓器量度手臂嘅血壓，但由於需要受過訓練，唔適合一般人使用。一般人或家庭會用電子血壓計，但需要留意準確度同量度位置。而量度時，應保持心境平和，避免情緒影響血壓，因而量度錯誤。

## 睇埋
* 脈壓
鰓

**鰓**係一種器官，好多水生動物都依靠佢將溶解喺水入面嘅氧氣吸收到血液。呢種呼吸方式叫鰓呼吸。

鰓俾一層好薄嘅、具有通透性嘅膜包住。血喺入面嘅血管或者係腔隙裏面流動，噉樣就可以盡可能同外界嘅水接觸。鰓嘅位置唔定：蠕蟲同埋蟹嘅鰓喺佢哋嘅肢體，貝殼動物嘅鰓就喺佢哋嘅外套腔中，魚嘅鰓喺鰓裂。大部分動物嘅鰓係裸露嘅，但都有啲係有皮膚保護嘅，或者係為某啲特別嘅結構保護（殼，外套，鰓蓋）。為咗增加同水接觸嘅面積，鰓嘅形狀有櫛狀，葉狀，樹狀和叢狀。鰓利用對流原則，即血液（血淋巴）流動嘅方向同水流動嘅方向相對，令啲血可以以最大限度補充氧氣。喺軟體動物中（例如貽貝），鰓重有過濾食物顆粒嘅功能。

好多水生動物同埋一啲喺潮濕空氣生活嘅陸上動物用鰓呼吸。好似蝸牛（肺螺亞綱除外），貝殼同其他軟體動物，多種「蠕蟲」，蟹等，而魚同埋兩棲動物嘅幼蟲（有些成蟲重會）係鰓呼吸嘅代表。 

而用氣管呼吸嘅昆蟲，只有部分例外先至用鰓呼吸（部分重會同器官相連）。主要係蜻蜓、蜉蝣同部分雙翅目嘅水生幼蟲。

大部分用鰓呼吸嘅動物會喺水外嘅環境好快窒息而死，因為鰓葉極容易乾。噉亦會喺水中嘅氧氣耗盡而發生。 

一啲魚類同蟹可以通過特別措施，例如將水重新補充氧氣而能夠較長時間脫水生活。
矮行星

**矮行星**（****），又叫做**侏儒行星**，係介乎行星同埋太陽系細天體之天體，係2006年8月24號國際天文聯會定義，以重新分類太陽系中天體。呢個定義
定義係會後天文學家重爭論緊。

## 定義
2006年8月24號，第26屆國際天文學大會喺捷克首都布拉格開。大會確認咗矮行星個名同埋定義，決議文係咁講：

* 圍繞太陽行而有軌道嘅天體。
* 有足夠質量以自身嘅重力克服固體應力，形狀達致流體靜力學平衡（接近球形）。
* 無清除喺近似軌道上嘅其他小天體。
* 唔係行星嘅衞星，或者其他非恆星嘅天體嘅衞星。

## 現有矮行星
* 冥王星
* 鬩神星
* 妊神星
* 鳥神星
* 共工星（225088 Gonggong）
* 創神星
* 穀神星
* 塞德娜
* 亡神星

## 候選矮行星
以下係候選矮行星，呢啲天體嘅直徑據研究都大過800公里：

* 薩拉西亞（Salacia）
* 瑪尼（Máni）

## 參考

## 睇埋
* 2006年行星重新解釋
鬩神星

**鬩神星**（；，符號：），學名**136199號小行星**，係粒矮行星，2005年1月5號發現，喺柯伊伯帶；觀測估計大過冥王星，喺公佈發現嗰陣，發現者同埋NASA等組織曾經封佢做「第十大行星」，臨時編號**2003 UB<sub>313</sub>**，臨時名叫**冼娜**（Xena）。
2006年8月25號嘅「第26屆國際天文學大會」上，2003 UB313 劃為矮行星，改名厄里斯（），係希臘神話入邊搞搞震，挑撥離間嘅女神。

## 命名
根據小行星嘅命名常規，呢個星體嘅臨時名2003 UB313。發現者有權同佢改名，只要得到國際天文聯盟認可就得。喺發現者嘅網站上面，呢個小行星用咗「Lila」做名（取自美國加州理工學院天文學家布朗嗰女 Lilah）。個發現者後尾話呢個係「一個感情用事嘅阿爸喺朝早對網站嘅命名」。

因為佢嘅體積大過冥王星，所以曾獲考慮列作太陽系嘅第十行星。但係由於當時已發現多個同冥王星差唔多大嘅天體，冥王星嘅行星定位再次受到考驗，到最尾2003 UB313同冥王星一齊劃歸做矮行星。2006年9月7號國際小行星中心正式將2003 UB313編做小行星136199號，改名做「厄里斯」。

### 中文名
發現之初，中文名有音譯「厄里斯」，亦有意譯「鬧神星」、「亂神星」等。2007年6月16號，喺揚州召開嘅天文學名詞審定委員會上，名詞委員、臺灣同仁同特約代表一共21人，經兩階段投票，決定意譯「鬩神星」；其衞星 Dysnomia 就叫「鬩衞一」。

## 衞星
2005年，夏威夷凱克望遠鏡嘅調適光學小組觀測四粒最光嘅古柏帶天體，分別係冥王星、、同埋鬩神星，而且用咗新嘅激光導引星調適光學系統。9月10號嘅觀測結果中，佢哋發現一粒衞星圍住鬩神星行，叫佢做「加百利（Gabrielle）」，編號 **S/2005 (2003 UB<sub>313</sub>) 1**；其主星2003 UB313改名鬩神星之後，改叫**Dysnomia**，(Δυσνομια，「**迪絲諾美亞**」，厄里斯個女），中文亦改叫鬩衞一。

## 睇埋
* 2006年行星重新解釋
* 矮行星

## 參考
妊神星

**妊神星**（妊讀淫或任；英文：**Haumea**；符號：），編號**小行星136108**，係一粒新近發現嘅大型柯伊伯帶天體，响2004年12月28號發現，嗰陣時佢叫做，佢係第三近太陽嘅矮行星。

2006年9月7號俾國際小行星中心正式編為小行星136108號。2008年9月17號，國際天文學聯合會將呢粒小行星歸類做第5粒矮行星，並以夏威夷女神嘅名「Haumea」將佢命名。

妊神星暫時係唯一一個唔係球體嘅矮行星，因為佢自轉得好快，每3.9個鐘自轉一次，所以將佢嘅形狀伸長，變成一個橢球體，佢嘅長半軸係佢短半軸嘅兩倍，所以佢每兩個鐘嘅亮度會變得更光或更暗，而且亮度增、減值約莫係25%。

妊神星每285個地球年圍繞太陽轉一次，即係妊神星自轉大約64萬次先公轉一次。

妊神星係唯一一個有環嘅矮行星。

## 衛星
妊神星已知有兩粒衛星，發現者將妊衛一暱稱做「魯道夫」（Rudolph，傳說中為聖誕老人拉雪橇嘅馴鹿），佢嘅質量大約係妊神星嘅1%。個測量結果只代表系統嘅總質量，如果假設粒行星同衛星有相同嘅密度同反照率，咁佢哋嘅3.3等之視星等差距，就可以準確計算出其他嘅數值。同冥王星比較，冥王星嘅衛星「查龍」嘅質量係行星嘅10%，對其他行星來講，個比率顯得比較大。妊衛一被正式命名為「希亞卡」（Hi'iaka），個名源自Haumea嘅女——草裙舞神Hi'iaka。(留意：Hi'iaka裡面撇號嘅發音係聲門塞音）

此外，妊衛一嘅公轉週期係49.12±0.03日，距離行星49,500±400公里，離心率係0.050±0.003。粒衛星曾經響1999年同行星發生掩星，下一次掩星將會響2138年發生。此外，粒衛星嘅直徑大約係350公里。如果佢放到小行星帶，佢將會成為第五大嘅小行星。

第二粒衛星響2005年11月29號被宣布發現。曾被愛稱為「布立增」（Blitzen，聖誕老人嘅另一隻馴鹿），佢嘅質量得妊衛一嘅1/10，以一條橢圓率極高嘅軌道圍繞妊神星運行，公轉周期18日。妊衛二被正式命名為「納瑪卡」（Namaka），個名源自Haumea嘅另一個女——海神Namaka。

## 參考


## 睇埋
* 2006年行星重新解釋
* 矮行星
中華台北

**中華台北**（；，代碼），係中華奧委會參加國際體育比賽代表團嘅稱號，亦係而家中華民國（台澎金馬）參加國際運動比賽同國際組織所用嘅稱呼之一。

由於中華人民共和國中央人民政府主張「一個中國」嘅政策，反對有人喺國際上用「中華民國」呢個名。而且中華民國嘅聯合國地位喺1971年俾中華人民共和國取代咗，令到中華民國喺一定情況下要用其他嘅名義參與國際社會。

1979年國際奧委會喺日本名古屋開會決定，中華民國以中華台北嘅名義參加奧運會、亞運會等國際運動賽事，呢個決定稱為名古屋協定，但係違反咗當時嘅國際奧委會憲章，喺國際奧委會委員徐亨控告勝訴之後先修改憲章。1970年代後，中華民國亦都經常以「中華台北」嘅名義參加APEC、OECD等國際組織。

## 相關嘅代表旗

File:Flag_of_Chinese_Taipei_for_Olympic_games.svg|中華奧運委員會會旗（中華奧林匹克委員會）
File:Chinese Taipei Paralympic Flag.svg|中華台北傷殘人士奧運會會旗（中華民國殘障體育運動總會）

File:Flag of Chinese Taipei for Universiade.svg|中華台北世界大學生運動會會旗

File:Flag_of_Chinese_Taipei_for_Deaf.png|中華民國聽障者體育運動協會會旗


## 出面網頁
* 中華奧林匹克委員會
* 「中華台北」會籍名稱使用事略
吉百利

**吉百利**（**Cadbury plc**）係英國伯明翰嘅老牌糖果製造商，喺1824年創立，係目前全球最大嘅糖果公司。2006年，間公司共有2,500種產品，喺英國每年嘅營業額超過10億英鎊。1969年同飲品公司玉泉（Schweppes）合併。
 	
2008年4月11號吉百利分拆美國飲品業務子公司Dr Pepper Snapple Group成為一間公開上市公司。根據分拆方案，每100股吉百利股票喺拆分後將可以分到64股倫敦上市嘅吉百利股票同埋12股紐約上市嘅Dr Pepper股票。

2008年12月24號朝日啤酒有限公司同意以5.50億英鎊，735億日圓（8.08億美元）收購吉百利喺澳洲嘅飲品業務同埋玉泉公司嘅非酒精飲品牌子。

## 歷史同發展

吉百利嘅歷史可以追溯到19世紀初。喺1824年，尊.吉百利（John Cadbury）喺英國伯明翰開始喺一間小店度賣朱古力同茶葉。起初，佢嘅店只賣可可飲品同朱古力食品。

喺1866年，尊個仔佐治.吉百利（George Cadbury）開始專心發展朱古力產品，將公司轉型為一間專業嘅朱古力製造商。佢嘅目標係生產高品質嘅朱古力，同時亦關注員工福利同社會責任。

1875年，佢哋發明咗世界上第一款牛奶朱古力，叫做「Cadbury Dairy Milk」。呢個產品好受歡迎，成為佢哋嘅招牌產品之一。

喺20世紀，吉百利持續擴大佢哋嘅業務，開設更多工廠同銷售點。佢哋亦推出唔同口味嘅朱古力產品，包括果仁朱古力、水果味朱古力同其他特色口味。吉百利嘅產品好受全球消費者喜愛，係一個國際知名嘅品牌。

喺2010年，吉百利被跨國食品公司Kraft Foods（而家係Mondelēz International）收購。呢個收購引起咗一啲爭議同反對聲音，因為吉百利喺英國有悠久嘅歷史同文化價值。不過，吉百利繼續喺全球各地生產同銷售佢哋嘅巧克力產品，並保持著佢哋嘅品牌特色同口碑。

## 品牌
吉百利旗下嘅品牌有：
* Cadbury Dairy Milk
* Freddo
* Twirl
* Wispa
* Crunchie
* Fingers
* Heroes
* Roses
* Milk Tray
* Bournville
* Creme Egg

## 出面網頁
* 吉百利
** 吉百利歷史
* 吉百利部分產品
* 吉百利面試筆試
負數

數學上講，**負數**係指細過0嘅實數，例如−5.71。同負數有關嘅概念有：

* **[[正數]]**：大過0嘅實數，例如3.41。 
* **非負數**：唔係負數嘅實數，即係正數同埋0。 
* **非正數**：唔係正數嘅實數，即係負數同埋0。 
注意，雖然0響一啲計算入便被當作正數，但係0又唔係正數，又唔係負數。

## 歷史
負整數可以被認為係自然數嘅擴展，令等式 x − y = z 對任意 x 同埋 y 都有意義。相對嚟講，其他數嘅集合都係從自然數通過逐步擴展得到嘅。

負數響表示細過0嘅值嗰陣好有用。例如響會計學上，佢可以被用來表示負債，而且成日用紅色表示（冇負數符號或者加括號），所以又叫做「赤字」。

自從公元前4世紀，中國數學家就已經了解負數同埋零嘅概念。公元1世紀嘅《九章算術》話「正負術曰：同名相除，異名相益，正無入負之，負無入正之。其異名相除，同名相益，正無入正之，負無入負之。」（呢段話嘅意思係「減法：遇到同符號數字應該相減個數值，遇到異符號數字應該相加個數值，零減正數嘅差係負數，零減負數嘅差係正數。」）以上文字入便嘅「無入」通常被數學史家認為係零嘅概念。

西方最早響數學上使用負數嘅係一本印度數學文獻，Brahmagupta喺628年寫嘅 BrahmaSphuta-Sidd'hanta。佢嘅出現係為咗表示負資產或者債務。響好大程度上，歐洲數學家直到17世紀先接受負數嘅概念。

## 負數計法

## 睇埋
* 正數
* 0
* 整數
* 實數
* 超實數

## 參考資料同註釋
香港先生選舉

**香港先生選舉**（）係香港無綫電視自2005年起舉辦嘅男士選美活動，總決賽會喺每年嘅7月至8月期間舉行，大會口號係「創造男人新主義」。參賽者經過咗唔同形式嘅篩選而順利進入總決賽，勝出嘅香港先生將會代表香港參選世界先生選舉。節目曾經喺2012年至2015年停辦，直至2016年復辦。

頭7屆嘅香港先生選舉同香港小姐競選唔同，獎項並唔係分為冠、亞、季軍。喺2005年至2006年嘅香港先生選舉，會按照參賽者嘅特質分為「瀟灑組」同埋「健力組」兩個組別；喺2007年至2009年嘅香港先生選舉，會按照參賽者嘅年齡分為兩個組別，廿二歲或以下嘅會入「少年組」，廿二歲以上嘅就會入「盛年組」；而由2010年開始唔再分組。決賽嗰晚，大會安排一眾女性官方評判同埋現場六百至八百位公開招募嘅女性觀眾對參賽者進行評選，首先喺兩組分別選出嗰組嘅冠軍，並且喺兩位組別冠軍中選出該屆的香港先生。不過自2007年嗰屆開始，場外嘅觀眾可以參加匯應通電話投票，喺其餘落敗嘅參賽者入面揀一個嚟復活繼續參賽。而喺2016年復辦嗰屆，首次加入亞軍同季軍獎項，並將參選年齡降至16歲。

## 歷屆得獎者

## 歷屆參選名單

: 瀟灑組
: 健力組
: 少年組
: 盛年組

註：由2010年開始，參賽者唔再分開兩組作賽。

## 出面網頁
*2005年度香港先生選舉官方網站
*2006年度香港先生選舉官方網站
*2007年度香港先生選舉官方網站
*2008年度香港先生選舉官方網站
*2009年度香港先生選舉官方網站
*2010年度香港先生選舉官方網站
*2011年度香港先生選舉官方網站
*2016年度香港先生選舉官方網站

## 參考
南華

**南華**可以係：
*南華體育會，香港嘅運動組織同會所：
**南華足球隊，香港甲組足球聯賽嘅參賽球隊；
**南華籃球隊，香港甲一男子籃球聯賽嘅參賽球隊。
*南華早報集團（香港交易所：00583），香港報社、上市公司，旗下有：
**南華早報，香港最賣得嘅英文報紙
*南華集團（香港交易所：00265），香港上市公司，同埋相關公司：
**南華中國（香港交易所：00413），香港上市公司，前稱「南華工業」、「南華(中國)」
**南華金融（香港交易所：00619），香港上市公司
*南華西街道
2008/09球季香港足球

**香港足球**嘅**2008/09球季**係喺2008年8月至2009年6月。

## 香港足球代表隊
左邊嘅係主隊，右邊嘅係客隊。

### 友誼賽

----

### [[省港盃足球賽]]

----

### 亞洲盃外圍賽
Hong Kong is going to play in their Asian Cup 2011 qualifying campaign.

----

### 香港二十三歲或以下足球代表隊
#### 港澳埠際賽

## 榮譽

## 總計神射手
### 甲組聯賽

## 亞洲球會比賽
### 亞洲足協盃
#### 2008年
*傑志 - 小組賽出局
*南華 - 小組賽出局

#### 2009年
*東方 - 小組賽出局
*南華 - *八強*

## 香港足球明星選舉
* 足球先生： 李威廉（新界地產和富大埔）
* 最佳年青球員： 歐陽耀冲（南華）、 李瀚灝（新界地產和富大埔）
* 最佳教練： 山度士（康宏晨曦）
* 足球明星：
*# 黃展鴻（*[[天水圍飛馬]]* / 南華）
*# 李海強（南華）
*# 李健和（東方）
*# 徐德帥（公民）
*# 祖利亞（新界地產和富大埔）
*# 李康廉（*[[大埔足球會|新界地產和富大埔]]* / 天水圍飛馬）
*# 李威廉（新界地產和富大埔）
*# 史高斯（南華）
*# 伊達（天水圍飛馬）
*# 陳肇麒（南華）
*# 基奧雲尼（康宏晨曦）

## 表演賽
### ING盃

----

----

----

* MVP award:  Urby Emanuelson

## 參考
圓洲角

**圓洲角**，以前叫**圓洲**，響香港新界沙田區，原本係個響沙田海中間嘅島仔，而家消失咗。

## 歷史
圓洲響19世紀嗰陣，係來往廣東省同九龍嘅一個中途站。但係到19世紀後期佢嘅地位逐漸被代替。1970年代政府發展沙田新市鎮，響沙田海兩岸做填海工程，位於沙田海中間嘅圓洲角就成為東岸陸地嘅一部份，因為變成咗個向海伸出嘅押角，於是改名做圓洲角，但隨住及後進一步嘅填海，家下已經冇角嘅痕跡，剩得個小山丘。1980年10月，圓洲角起咗安置區，及後高峰時居民人數多到4560人，曾經係香港最大臨時房屋區。

## 地理
響呢個位於沙田中部嘅小山丘上便，高70米，保留咗原本嘅自然狀態。近沙田路同埋威爾斯親王醫院，周邊起咗一哋住宅樓宇。政府響嗰度起咗圓洲角公園。

## 區內主要地點
*威爾斯親王醫院
*沙田第一城
*愉田苑
*愉翠苑
*富豪花園
*麗豪酒店
*王屋村
*圓洲角公園

## 交通
*港鐵：第一城站

## 參考
燈籠洲

**燈籠洲**（**Tang Lung Chau**），亦叫**奇力島**（***'），又寫'''吉列島'''、'''加列島'''，係[[香港]]一[[島]]，喺[[東角]]對出，現已同香港填地相連，歸入[[東區 (香港)|東區]]，西面就係[[灣仔區]]，響[[銅鑼灣]]北便海面。

香港官方地圖入便，燈籠洲英文叫***'，得自英國水師量地官。

香港開埠之後，燈籠洲成為英軍軍火庫。一九五五年銅鑼灣避風塘嗰陣，已經有海堤由波斯富街駁去島度。一九六三年，燈籠洲對岸香港島，起咗燈籠洲街市，喺渣甸坊度。由於後尾填地起咗好多樓，街市同島亦不復相望。

一九六九年，因為起香港海底隧道港島入口填海工程，燈籠洲沒入香港島。而家起咗香港遊艇會、香港警官俱樂部同理香港海底隧道港島入口。

一九九一年，香港遊艇會改建，地底發現個陶罐，裝咗二千幾個隋、唐同埋宋代錢幣，顯示過千年前，就有商船漁戶，停居島上，而家島冇人住。

## 睇埋
*奇力山
*雞籠灣（）

## 出面網站
* 銅鑼灣奇力島地圖
Windows 7

**Windows 7**係個微軟作業系統，開發代號Vienna，2009年10月22號開始賣。

Windows 7嘅上個版本係Windows Vista，下個版本係Windows 8。

Windows 7主流支援已經喺2015年1月13號到期，延伸支援會喺2020年1月14號到期。

## 新嘢
Windows 7提高咗螢幕觸控支援同埋手寫辨識，支援虛擬硬碟（VHD），改善多核心（Multi-Core）處理器嘅運作效率，開機速度同埋內核改進。增加嘅功能大致上包括：支援多個顯示卡、新版本嘅Windows Media Center、一個畀Windows Media Center（WMC）用嘅桌面小工具、增強嘅音訊功能、內建嘅XPS同埋Windows PowerShell以及一個包含咗新模式而且支援單位轉換嘅新版小算盤。另外，控制台亦增加咗唔少新項目：ClearType文字調整工具、顯示器色彩校正精靈、桌面小工具（Desktop Gadget）、系統還原（System Restore）、疑難排解、工作空間中心（Workspaces Center）、認證管理員、系統圖示和顯示。舊有嘅Windows資訊安全中心被改名為「Windows行動作業中心」，佢有保護電腦資訊安全嘅功能。

## 拎
* Windows 7美國官方網站
* Windows 7中國官方網站
* Windows 7香港官方網站
人口統計學

**人口統計學**用統計學嘅方法，分析人口同其他社會問題，用以解決諸如預期壽命、出生率、死亡率等資料，以推估未來人口移動同埋變化等問題 。

## 睇埋
* 社會科學
* 聚類分析
* 公共行政
* 人文地理
肺

**肺**係唔少動物用來唞氣嘅內臟，喺胸腔內，縱隔兩側，左右各異。海納螈（*Hynerpeton bassetti*）可能係第一種有肺嘅動物。

## 人肺
由外界空氣中吸入氧，令氧氣入到肺部嘅血液，再運到身體各部份使用。另一方面，肺部血液裏嘅二氧化碳則滲透到氣泡裏面，再排出體外。

人肺臟共有五塊肺葉，右肺寬而短，有三片肺葉，左肺窄而長，有兩片肺葉。兩肺之間有心臟同大血管、氣管、食道等器官。肺嘅下面被膈同埋腹腔臟器隔開。

肺表面有漿膜（即臟胸膜），光滑而濕潤。肺柔軟而有彈性，肺入面有空氣，呈海綿狀。肺嘅色水隨年齡同職業而有唔同，BB嘅肺係淡藍；有啲大人由於不斷吸入煙，沉積喺肺而呈暗灰並有黑色斑點；老人家色水重黑。

## 中醫
中醫認為「肺主氣，心主血，氣為血之帥」、「肺朝百脈，助心行血」，指肺能令百脈之氣血好似潮水咁、有規律噉週期運行。

## 其他動物嘅肺
* 爬蟲類動物嘅肺似一個大氣泡（bellows）一樣；
* 鳥類嘅肺又名循環肺；
* 魚類嘅肺只能畀血單向流動，通常用鰓稱呼。

## 睇埋
* 肺結核
* 肺炎
* 肺癌
* 語音學
山寨廠

**山寨廠**係指二十世紀五、六十年代喺香港開始興起嘅小型工廠。山寨廠通常規模好細，唔會超過幾十人（超過一百人嘅喺香港已經係大公司），有啲甚至得幾個人；工廠面積由幾千呎至百零呎不等。香港大多數工廠大廈都係起畀山寨廠。以前房屋委員會都有起呢類工廠大廈，一幢樓有幾百個單位，而家響好多地方重有；有啲再舊啲嘅七層式已經拆晒或改建做其他用途，例如石硤尾嘅賽馬會創意藝術中心。山寨廠好多都係家庭式經營，即係話可能個老豆係老闆，老婆又喺度做嘢，個女係會計，跟住趕工或者仔女放假都會落去幫手之類。山寨廠通常都無自己牌子，而係幫人或者外國牌子做生產（而家叫 OEM），同埋做嘅係啲無咁高科技嘅嘢，初頭係穿膠花（李嘉誠都係做膠花廠起家）、假髮、紡織、車衣之類，重有例如木製品、皮革、塑膠、印刷、玩具、簡單電子產品等等，乜都有。1990年代工廠搬晒返大陸之後就開始式微，有啲剩係留番個單位做寫字樓或者貨倉。

## 參考資料

## 睇埋
* 中國山寨
地理座標系統計法

**大地坐標系**係由大地嘅經度同大地嘅緯度構成的坐標系。

P點嘅子午面NPS同起始子午面NGS所構成嘅兩面角L，叫做P點嘅大地經度，由起始子午面計起，向東就係正，叫東經（0度～180度），向西就係負，叫西經（0度～180度）。P點嘅法線Pn同赤道面嘅夾角B，叫做P點嘅大地緯度，由赤道面計起，向北係正，叫北緯（0度～90度），向南係負，叫南緯（0度～90度）。響嗰個坐標系度，P點嘅位置用L，B表示，如果點唔響橢球面上面，表示點嘅位置除咗係L，B外，重要附加另一個參數──大地高H。

*大地坐標系同子午面直角坐標系嘅關係

** x= \frac{acosB}{\sqrt{1-e^{2}sin^{2}B}}

** y=\frac{a(1-e^{2})sinB}{\sqrt{1-e^{2}sin^{2}B}}

式度，a係地球橢球嘅長半軸，e係地球橢球嘅第一偏心率 e=\frac{\sqrt{a^{2} - b^{2}}}{a} ，B係大地緯度。

*大地坐標系同空間直角坐標系的關係

** X=\frac{acosB}{\sqrt{1-e^{2}sin^{2}B}}cosL

** Y=\frac{acosB}{\sqrt{1-e^{2}sin^{2}B}}sinL

** Z=\frac{bsinB}{\sqrt{1+e'^{2}cos^{2}B}}

e'係橢圓嘅第二偏心率 e'=\frac{\sqrt{a^{2} - b^{2}}}{b} ，B係大地緯度，L係大地經度，a、b係地球橢球嘅長、短半軸。

## 參閱
* 經緯度
* 地理座標系統
島式月台

**島式月台**（），因為響中間而又叫**中置式月台**（）或者**中央月台**（），佢一般將路軌擺喺兩邊、月台響中間嘅月台設計。

## 圖集

File:SaiMunHau Zaam Platform.jpg | 廣州地鐵西門口站嘅島式月台
File:Ngau_Tau_Kok_Station_2014_03_part2.JPG | 香港鐵路牛頭角站嘅島式月台
File:Bowling Green IRT 001.JPG|紐約地鐵保齡綠站嘅島式月台
Platform of Jiangxia Bridge East Station, 2014-10-02.JPG|寧波軌道交通江廈橋東站嘅島式月台
File:Busan-subway-217-Munjeon-station-platform.jpg|釜山地鐵國際金融中心·釜山銀行站嘅島式月台


## 睇埋
*側式月台
*分離島式月台

類:月台
漁灣邨

**漁灣邨**（Yue Wan Estate）係香港一條公共屋邨，由香港房屋委員會起，喺柴灣嘅填海地，近柴灣公園、翠灣邨同埋翠樂邨。

屋邨分兩期起，分別係第一期，七層樓高嘅漁豐樓、漁安樓同漁泰樓，喺1977年起好，第二期係廿二層樓高嘅漁順樓，喺1978年起好。 

## 屋邨資料

## 重要事件
2009年7月，呢條邨漁安樓嘅一間酒樓發生命案，一個男人入咗呢間酒樓，同喺酒樓做嘢嘅老婆鬧交後，自己淋易燃液體燒着死咗，佢老婆同佢老婆嘅女同事就重傷。

## 參考
翠灣邨

**翠灣邨**係香港嘅一條公共屋邨，由香港房屋委員會發展，喺香港柴灣嘅填海地，近柴灣公園、漁灣邨同埋翠樂邨。 屋邨總共有四幢Y4型樓宇，喺1988年起好。 1999年，房委會用租者置其屋計劃第二期，將翠灣邨部份單位賣畀租戶。

## 屋邨資料

## 參考
羅湖站 (深圳地鐵)

**羅湖站**（；）係深圳地鐵1號綫嘅總站，響2004年12月28號開始營運，喺中華人民共和國深圳羅湖口岸同深圳火車站東廣場交界嘅地底。喺深圳火車站可以坐廣深鐵路到廣州，過咗羅湖口岸之後可以喺香港嘅羅湖站撘港鐵。

## 地鐵線路

## 車站結構

## 攷

## 出面網頁

*羅湖站
會展站

**會展站**（）係一個港鐵站。個站設喺地底，有兩層島式平台、一層大堂。會展站嘅定址設喺會展站巴士總站（舊時叫灣仔碼頭巴士總站）地底。

根據沙中綫方案，個站本來會響2019年同東鐵綫過海段一齊起好。後來押後到2022年第一季，喺2022年5月15號正式啟用。

## 車站結構
### 樓層
根據2007年7月運輸及房屋局提交嘅沙中綫合併方案，會展站將以綜合轉車站嘅方式發展，唔似得以往嘅方案，以兩個獨立車站嘅形式興建。車站設喺原灣仔碼頭公共運輸交匯處地底，將軍澳綫同東鐵綫月台將以上下兩個島式月台分佈，但唔會提供跨月台轉乘。不過，根據港鐵喺2009年6月公佈嘅方案，會展站將會設有跨月台轉乘設計。

### 車站藝術
會展站設有3個藝術品，其中上下兩層月台嘅預留月台圍版設置呜《東鐵超越一百年，邁向下一個世紀》嘅歷史圖片展，以紀念建設100年嘅鐵路伸延至港島，而近下層月台嘅中央位置會展出港鐵2018年1月建造車站時所發現嘅戰時炸彈，名為《戰爭遺跡》。站內牆身亦有本地藝術家梁志和創作嘅車站藝術品《水記憶》，由約1200幅喺唔同時間拍攝嘅維港水面相片組成。

### 出入口
* A - 公共運輸交匯處
** A1 - 海港中心
** A2 - 公共運輸交匯處、香港愛護動物協會、綠在灣仔、灣仔運動場、灣仔碼頭
** A3 - 問月酒店、銅鑼灣利景酒店、新鴻基中心、華潤大廈、英皇集團中心、集成中心、中國人壽大廈、港灣道體育館、伊利沙伯體育館、駱克道市政大廈、鄧肇堅醫院、軒尼詩道官立小學、香港華仁書院、東華三院李賜豪小學
* B - 香港會議展覽中心
** B1 - 鷹君中心 
** B2 - 金紫荊廣場、菲林明道、會議道、博覧道東
** B3 - 港鐵灣仔站、香港瑞吉酒店、香港萬麗酒店、香港藝術中心、香港會議展覽中心、中國海外大廈、中環廣場、稅務大樓、入境事務大樓、夏慤大廈、灣仔政府大樓、合和中心、胡忠大廈、廉政公署、修頓花園、香港演藝學院

### 鄰接車站

## 接駁交通
* 城巴：
** 1M - 會展站 ↺ 黃泥涌峽
** 2A - 會展站 ↔ 耀東邨
** 2X - 會展站 ↔ 嘉亨灣
** 8 - 會展站 ↔ 杏花邨
** 8P - 會展站 ↔ 小西灣（藍灣半島）
** 25A - 會展站 ↺ 寶馬山
** 40 - 會展站 ↔ 華富（北）（經置富）
** N8P - 小西灣（藍灣半島）↺ 灣仔（港灣道）（通宵線） 
** 其他路線：18、18P、720、722、780、788（每日09:00前嘅班次唔停呢個站）
* 過海隧道巴士：
** 900 - 白石角 ↔ 灣仔會展（星期一至六服務）
** 905 - 荔枝角 ↔ 會展站 
** 905A - 會展站 → 荔枝角（唔經旺角，星期一至五下晝繁忙時間服務）
** 905P - 荔枝角 → 灣仔（港灣道）（經西九龍填海區，星期一至五上午繁忙時間服務）
** 907C - 大埔（富蝶） → 灣仔會展（星期一至五上晝繁忙時間服務）
** 930 - 荃灣西站 ↔ 會展站 （每日10:55或之前往荃灣嘅班次以愉景新城為總站）
** 930A - 荃灣西站 → 會展站（唔經大窩口同葵芳；星期一至五上晝繁忙時間服務） / 荃灣（愉景新城） ← 會展站（星期一至五下午繁忙時間服務）
** 950 - 屯門（菁田及和田） ↔ 會展站（星期一至五繁忙時間服務）
** 960 - 屯門建生邨 ↔ 會展站
** 961 - 屯門山景邨 ↔ 灣仔（會議展覽中心）
** 978 - 粉嶺華明 ↔ 會展站
** 978A - 粉嶺聯和墟 ↔ 會展站（星期一至五繁忙時間服務）
** 978B - 粉嶺置福圍 → 會展站（星期一至五繁忙時間服務）
** P960 - 兆康站（北）↔ 會展站（經銅鑼灣）
** 其他路線：104、104R、307、307A、621、641、P968

## 閂站
* 因應每年6月30號至7月1號下晝兩點：慶祝中華人民共和國香港特別行政區回歸同每年9月30號至10日1號下畫兩點：慶祝中華人民共和國成立，喺香港會議展覽中心升旗期間呢個站所有出口會閂閘，而東鐵綫列車唔停呢個站而直接去金鐘站。

## 上一站、下一站

### 列車班次

## 參考


## 出面網頁
* 港鐵公司－會展站街道圖
* 港鐵公司－會展站位置圖
* 港鐵公司－會展站列車服務時間
福田口岸站

**福田口岸站**係深圳地鐵4號綫同嘅深圳地鐵10號綫總站，2007年6月28號開始營運，深圳地鐵4號綫月台喺中華人民共和國深圳福田區福田口岸管制站嘅地下。有一條橋可以連到響香港嘅落馬洲站。

個站以前叫做「**皇崗站**」，因為佢嘅位置近皇崗，亦都係一個深圳同香港之間嘅管制站。響2008年8月15號改做而家嘅名，唔再同皇崗口岸混淆。呢個站響2010年7月1號起由港鐵（深圳）營運。

## 車站佈局
福田口岸站有5層。第三同第四層係口岸設施。第一層係車站大堂。最低嗰層有兩個側式站台同埋一個島式站台。通常就只有一邊嘅側式站台同一邊嘅島式站台去用。呢種嘅方法就係西班牙式方法。 

### '''[[深圳地鐵4號綫|4號綫]]車站結構'''

;

### 10號線車站結構

;

## 參考

## 連出去

* 福田口岸站
* 福田口岸站 深圳地鐵 
* Futian Checkpoint 深圳地鐵 
* 會展中心站週邊區域信息圖 港鐵(深圳)
翠樂邨

**翠樂邨**係香港嘅一條公共屋邨，由香港房屋委員會發展，喺香港柴灣嘅填海地，近柴灣公園、漁灣邨、翠灣邨及杏翠苑。屋邨前身係漁灣臨時房屋區嘅一部份，只有一幢小單位大廈樓，喺1999年起好。

## 屋邨資料

## 參考
湯巴羅斯

**湯巴羅斯**（；）係巴西嘅波經記者同電台主持人，塞阿拉州福塔雷薩人。

## 連出去
* Tom Barros - Um jornalista com grandes paixões (pág 11) Página visitada em 5/1/2013. 
* Tom Barros Página visitada em 6/1/2013.
* Tom Barros narrador esportivo Página visitada em 6/1/2013.
* Radialista e Jornalista Tom Barros chega aos 63 anos Página visitada em 6/1/2013.
* O futebol cearense pelo olhar de Tom Barros Página visitada em 5/1/2013.
* Coluna Tom Barros - Jogada Página visitada em 6/1/2013.
觀鳥園

**觀鳥園**，又叫做**大鳥籠**，係一個大型觀鳥場所，係一個可容納一種或多種雀鳥飛行同棲息嘅空間。一般觀鳥園內都會栽種植物同營造自然環境，以配合雀鳥或遊客嘅需要。

由於雀鳥嘅價錢比哺乳動物平，加上養佢哋同保護佢哋嘅方法亦較簡單，所以十六世紀開始，鳥舍主人（多數係貴族）開始改養雀鳥，觀鳥園亦都應運而生。 

## 種類
### 公眾性嘅觀鳥園
一般嘅觀鳥園可以喺眾多嘅公園或者動物園裏面搵到，而大型嘅觀鳥園裏面亦設有一條高架行人道，可以畀遊客穿梭喺園內樹冠同自然環境之間，就以香港為例，位於香港公園範圍嘅尤德觀鳥園，係以尤德爵士（1982年至1986年間任香港總督）命名嘅，喺1992年9月開放；海洋公園近大樹灣入口嘅「百鳥居」，亦都係同類設施，喺1987年5月開放。

#### 歷史
自遠古時代，人類為咗從雀鳥中得到食物，就開始困住佢哋嚟養，之後開始由食用改為觀賞用，部分嘅觀鳥園亦演變為雀鳥繁殖同教育中心，為雀鳥進行保護計劃。16世紀之後嘅歐洲，因為雀鳥比猛獸價錢平，管理又較易，亦逐漸成為動物園嘅飼養主流。

歷史最悠久嘅觀鳥園喺倫敦動物園，喺1829年建造。而設喺荷蘭鹿特丹動物園嘅大型觀鳥園，亦有相當長嘅歷史（1880年）。

喺美國，史密森尼動物公園喺1902年亦打造一間大型嘅觀鳥園。美國聖路易斯動物公園亦打造咗全世界規模最大嘅動觀鳥園。世界上最古老嘅動物園之一：比利時安特衞普嘅動物園，亦建設過咗一幢「雀鳥大樓」，亦係一種獨特嘅觀鳥園。法蘭克福動物園嘅觀鳥屋喺1961年建成，佢利用玻璃分隔雀鳥，可以見到翠鳥捉魚食嘅過程。

位於南非嘅「伊甸鳥園」，亦可能係現時最大嘅觀鳥園，佢喺2005年建造，裏面養咗200種逾3000隻唔同品種嘅雀鳥。

## 相

File:1904 Flight Cage.JPG|1904 Flight Cage聖路易斯動物園嘅大鳥籠
File:Lory Loft 3, Jurong Bird Park, Oct 05.JPG|新加坡裕廊飛禽公園嘅觀鳥園設有高架行人道
File:Snowdon Aviary at London Zoo-30April2005.jpg|Snowdon觀鳥園倫敦動物園
File:HK Park rataviary.jpg|香港公園裏面嘅尤德觀鳥園內部
File:Funchal, Jardins da Quinta Vigia (Aviaries).jpg|豐沙爾昆塔維吉亞花園入面嘅鳥舍


## 參考


## 睇埋
* 動物園
* 尤德觀鳥園

## 出面網頁

* 1904 Flight Cage
* 1926 Scripps Aviary, San Diego Zoo
* Birds of Eden, a  aviary in South Africa
* Tracy Aviary
香港仔大道

**香港仔大道**（），係香港島南區香港仔市中心嘅一條大馬路，西起香港仔魚類批發市場，經過香港仔華人永遠墳場南邊工廠大廈群，至聖伯多祿中學轉東行，嚮香港仔水塘道轉南，同香港仔舊大街平行，出上行車天橋止。香港仔大道係自西向東單向行車，同香港仔海傍道分工。

## 附近
*香港仔中心
*香港仔水塘
*香港仔海濱公園
尤安納西奧

**尤安納西奧**（**João Inácio Junior** ）係巴西嘅電台及電視新聞主播，亦係一名記者。喺巴西塞阿臘州（Ceará）出世。1978年，佢喺綠海電台（Rádio Verdes Mares）開始佢嘅職業生涯，隨後更入咗地球電視（Globo TV）屬下機構綠海電視（TV Verdes Mares）做嘢。1980年代初，佢曾經喺FM 93電台主持過一個名為Disque e Toque（）嘅節目。多年來佢一直係第十頻道雜誌（Jornal do 10）嘅主播，而家佢更喺每日電視（TV Diário）主持一個名為 João Inacio's Show嘅節目，令佢喺巴西全國聲名大噪。

## 拎
* Rádio Verdes Mares 810
* Radialista estréia no programa João Inácio Jr. - Diário do Nordeste, 1998
清水灣

**清水灣**（英文：**Clear Water Bay**）響香港新界西貢區清水灣半島東南部，有兩個泳灘，分別係清水灣第一灣泳灘同埋清水灣第二灣泳灘。因為海水清澈得名。

## 交通
### 主要交通幹道
*大坳門路（清水灣道唔直接去到清水灣灘）

## 睇埋
*西貢區
*將軍澳
香港仔華人永遠墳場

**香港仔華人永遠墳場**，簡稱**香港仔墳場**，係香港華人永遠墳場管理委員會第一個設立嘅墳場，嚮香港島香港仔同田灣之間山頂一帶，總面積約98,542平方米。

## 歷史
*1913年6月16日嚮香港仔政府撥地，由華人自己出錢起。
*1915年10月17日墳場正式啟用。成立華人永遠墳場管理委員會管理墳場，獲華民政務司做主席。
*1966年，增設露天靈灰位，2,825個。
*1971年再起一座兩層高1,584個靈灰位嘅靈灰閣。
*1973年再起一座五層高4,498個位嘅靈灰閣，合共靈灰位而家有8,907個。

## 用家
*鄧肇堅、馮秉芬、傅老榕及周壽臣、蔡元培。

## 圖

File:HK Aberdeen Chinese Permanent Cemetery Evening Tang's Family 1.JPG|鄧多福堂墓園
File:HK Aberdeen Chinese Permanent Cemetery Numbering.JPG|分區以數字編號
File:HK Aberdeen Chinese Permanent Cemetery Evening 1.JPG|有碑文話呢度背山面海風水好
File:HK Aberdeen Chinese Permanent Cemetery view Aberdeen Centre.JPG|嚮香港仔中心出現之前，呢度曾經見到香港仔海峽


## 睇埋

*華人永遠墳場管理委員會
*香港墳場一覽
深灣遊艇俱樂部

**深灣遊艇俱樂部**（**The Aberdeen Marina Club**）係香港私人會所之一，1984年成立，由香格里拉酒店集團經營。深灣遊艇俱樂部嚮香港島南區香港仔深灣海邊，一座叫做Marina Tower嘅建築物入面。深灣遊艇俱樂部附設遊艇碼頭、停車場、西餐廳、中菜酒樓、宴會廳、會議室、健身房、泳池咁。

## 附近
*珍寶海鮮舫碼頭
*深灣道
*大樹灣
*大王爺廟
*包玉剛游泳中心
*安貧小姊妹會聖瑪利安老院
*東華三院賽馬復康中心
*珍寶閣（Jumbo Court）
*香港仔海峽
*陳白沙紀念中學
*黃竹坑明渠
*聖神修院

## 交通
*鴨脷洲大橋
*黃竹坑邨巴士總站

## 連出去
* 深灣遊艇俱樂部
華德馬艾坎塔拉

（；）係巴西嘅政治人同醫生，塞阿拉州聖岡薩羅人。曾經喺1978～1979年間做過塞阿拉州州長。

## 出面網頁
*華地馬醫生綜合醫院
亞庇

**亞庇**（，，縮寫K.K.），簡稱**庇**，係馬來西亞沙巴州首府，係東馬一座大城市。亞庇排響馬來西亞第三，喺吉隆坡同檳城之後。馬來西亞獨立前，佢個英文名係**Jesselton**。

亞庇喺婆羅洲北部，面向南中國海。西面有出名嘅東姑阿都拉曼公園，東面有馬來西亞最高嘅京那巴魯山（Mount Kinabalu），呢座山係亞庇馬來語個名嘅來源。人口大約452,058人，如果涵蓋兵南邦區，成個都會人口會大約有628,725人。


File:Tunku Abdul Rahman Park_Sunshine_01.jpg|東姑阿都拉曼國家公園日落美景之一
File:Tunku Abdul Rahman Park_Sunshine_02.jpg|東姑阿都拉曼國家公園日落美景之二
File:Tunku Abdul Rahman Park_001.jpg|遠眺「東姑阿都拉曼國家公園」


## 歷史
亞庇係馬來西亞沙巴州第三個首府。亞庇喺馬拉話有「火」嘅意思，亞庇曾經多次俾火神光顧，所以叫做火之都市。哥打馬來語係都市咁解，而京那巴魯就係神山嘅意思。因為中文「亞庇」係客家人嘅讀音同馬來文Api係同音，所以沙巴人都將KK叫成亞庇。

## 氣候
亞庇全年天氣炎熱、潮濕、多雨，屬於熱帶雨林氣候。每年平均雨量大約2,400mm。

亞庇11月至第二年3月吹東北季候風，5月至9月吹西南季候風。
  

## 人口
根據2010年馬來西亞統計局數據：

## 經濟
亞庇市係大馬最重要嘅商業中心之一，周圍嘅城鎮都將種嘅嘢運來經銷，距離亞庇三十分鐘車程嘅亞庇工業園，1994年成立，係現今政府大力推介嘅工業中心。亞庇經濟發展好快，有唔少外國人來做生意，喺2008年已經有兩萬五千中國人去到亞庇做生意。

### 商業旺區
*1Borneo
*沙巴曙光Suria Sabah
*華麗山廣場Warisan Square
*太平洋廣場Centre Point Sabah
*亞庇時代廣場The mall KK Times Square
*港城Harbour City
*太平洋摩爾Pacific Parade
*嘉亞街Gaya Street
*Megalong

## 文化
### 遺跡、紀念公園
亞庇市區剩返寥寥無幾嘅歷史遺跡，都係第二次世界大戰前後嘅建築：

*沙巴州博物館
* 艾京生鐘樓（Atkinson Clock Tower），1905年建
* 沙巴旅遊局（Sabah Tourism Board，舊郵政局），1918年建
* 土地測量局（1990年代燒毀，剩返原來嘅柱同保險庫）
* 第一次世界大戰紀念碑，1923年建）
* 古老店屋（亞庇第一排永久性店屋，喺加雅街（Gaya Street）），1951年建
* 六六紀念碑（Grace Park Double Six Monument），1976年建
* 神山游擊隊紀念公園（Petagas War Memorial）

### 飲食
* 亞庇特色小食：
** 中餐-乾撈麵；牛雜麵；生肉麵；經濟麵/米粉/飯菜；海南雞飯；福建炒麵；蒸炸餃子；沙巴海鮮炒麵/米粉；雲吞面
**馬來菜- 牛/雞羊肉沙爹串；燒雞翼
** 印度菜 - 印度薄餅；印度炒麵/米粉
* 亞庇名菜：
** 中餐 - 芝士龍蝦；清蒸魚；海鮮螃蟹湯；炒樹仔菜；燜豬手/腳；炸檸檬雞
** 馬來菜 - 咖喱魚頭；炒辣野菜
** 印度菜 - 印度咖喱雞

## 交通
### 機場
馬來西亞各地有唔少航班飛往亞庇市，亞庇國際機場喺市區西南9公里附近。由機場到市區班車運營時間為6:00－21:30，每隔10－30分鐘就有一班，行程10分鐘，票價1馬幣，的士大概要10－13馬幣。如果深夜的士到市區，車費係20馬幣左右。

### 高速公路
沙巴嘅高速公路可以通到砂拉越、山打根，交通狀況非常好，好少塞車。亞庇到山打根之間有巴士往返。亞庇城巴（CITY BUS）係最新巴士，其他嘅無空調巴士價錢比較平。

### 鐵路
沙巴鐵路喺英國殖民地時期起，無西馬咁先進，至今仍然服務。嗰條鐵路路線由北部亞庇丹絨亞路站終點站開往南部丹南站。沙巴政府規劃緊擴建沙巴鐵路，希望服務更多地區。

### 未來交通規劃
*亞庇巴士快捷系統BRT（快速公交運輸系統），類似Rapid KL
*新布蘭河快艇服務
*亞庇郵輪碼頭
*輕快鐵同單軌火車（沙巴政府已經向交通部申請起輕快鐵同單軌列車工程，目前沙巴政府等緊交通部回應）
*新機場

## 知名人物
* 黃英賢，澳洲首位華裔部長
* 余畑龍，出名創作歌手
* 曹格，出名創作歌手
* 顏伊雯，出名歌手
* 邱文博，ASTRO電台主持人
* 大頭，KOL

## 友好城市
*  洛肯咸市
*  龍仁市
*  麗水
*  叻丕府
*  杭州
*  河源市
*  江門
*  武漢
*  張家港
*  青森
*  台北
*  桃園
*  普林塞薩港
*  芽莊
*  海參崴
*  波特蘭

## 參考

## 出面網頁

*
長洲 (香港)

**長洲**（英文：**Cheung Chau**）係香港嘅一個島，因為個樣似啞鈴又曾經被稱為**啞鈴島**（英文：**Dumbbell Island**），響大嶼山東南便，北望喜靈洲，西南便有石鼓洲，離香港島西南大約10公里。長洲行政上被劃入香港十八區入便嘅離島區，島上人口大約3萬，係離島區入便人煙最稠密嘅島。長洲對內雖然冇陸上公共交通，但基本發展都算完善，除咗有消防局、警署同醫院之外，島上亦有學校、公共屋邨同綜合大樓等基建。

長洲係香港著名嘅旅遊景點之一，島上有唔少觀光名勝，例如有張保仔洞、北帝廟同埋長洲石刻等等，而渡輪碼頭沿岸一帶有好多海鮮食肆。另外，長洲每年都會舉辦盛大嘅太平清醮，呢個活動係長洲最大型嘅傳統節目，每次都吸引大批人士慕名參觀。住宿方面，島上亦有唔少青年旅舍同渡假屋（好似東堤小築），近年亦都有開辦歐美式渡假旅館。

## 地理
長洲響大嶼山同埋南丫島之間，面積大約2.46平方公里，距離香港島大約10公里。長洲東面有西博寮海峽同南丫島相隔開，而西面同北面亦隔住北長洲海峽（Adamasta Channel），同大嶼山同埋喜靈洲相對望。長洲以南係南中國海，再遠啲係擔桿群島。

響地理學上，長洲原本係兩個小島，但係受到島嘅形狀同季候風嘅影響，海浪將海沙帶到兩個島之間，形成沙咀。經過千萬年來日積月累嘅沉積，兩條沙咀不斷延長，最後連接起來，形成連島沙洲。因為咁，而家長洲南、北嘅形狀闊而大，但中部就窄而長，形狀呈啞鈴狀，所以長洲又叫做**啞鈴島**。

長洲南、北本來係小島，因此地質由花崗岩構成；至於中部由海洋沉積物組成，屬於地表沉積物；因為咁樣，加上受鄉村條例所監管，所以長洲大部分建築物得3層高。長洲南、北部係山丘，中部係平地，北部山丘高啲，最高點有95米高。

西灣長年風平浪靜，因為咁成為咗天然嘅避風塘，而長洲碼頭亦設喺西灣。至於東灣就長年因海浪帶來沉積物，而形成著名嘅東灣泳灘。除咗東灣泳灘之外，長洲其他主要嘅沙灘就坐落喺西灣、觀音灣、大鬼灣同埋東灣仔等地，但呢啲沙灘較細小、沙質較遜、位置都比東灣偏僻。響長洲西南嘅鯆魚灣同埋白鰽灣，重有南部同東南部一帶，由於海浪大啲，亦以滿佈奇石聞名。較出名嘅奇石有五行石、龍王石、鰻魚石、坦克石、花瓶石同人頭石等等，所以當地又叫長洲趣石林。

自然生態方面，長洲南、北部有樹林，喺嗰度可以見到黃室弄蝶同埋角翅弄蝶等等。此外，喺長洲重可以見到香港市花洋紫荊。喺長洲關公忠義亭附近，種滿十幾棵櫻花樹，係全港最具規模嘅櫻花群。呢啲櫻花樹屬山櫻，最初喺1975年從台灣引入35棵，但由於土壤唔得，現時剩低冇幾多。



File:Cheung Chau Tung Wan Beach 1.jpg|東灣
File:Po Yue Wan 1.jpg|長洲西南部嘅鯆魚灣
File:Full Cheung Chau.JPG|長洲全景



## 人口
香港開埠初期，長洲約有600幾戶，到長洲在1898年租借英國，陸上居住人口大約3,000人，而艇戶人口都有近5,000人。；至1930年代，人口復仍然在7,000人左右。在日本佔領香港前，曾一度有大量難民湧入長洲，令人口突破10,000。長洲人口雖然在日治時期有所回落，但香港重光以後，難民再度湧入，令人口再一次超過10,000人。長洲響第二次世界大戰後人口不斷上升，到1990年代時達至高峰的40,000人，之後人口回流，在2000年代回落到大約30,000人。根據政府響2006年進行嘅《中期人口普查》，長洲陸上人口則為24,312人，是離島區人口最稠密嘅一個島。

截至2006年，長洲華人約佔總人口嘅95.58%，其他亞洲人士同外籍人士佔總人口嘅唔夠5%。響華人人口當中，居民主要講廣東話，並來自本地（舊稱寶安縣）、東莞、四邑同惠陽同潮州四大地區。除此之外，另有來自各地定居的艇戶同商旅。而當地則有一黃姓大族，響長洲有唔少土地。

## 學校
*中學
**佛教慧因法師紀念中學（1987年創辦）（2022年停辦）
**長洲官立中學（1908年創辦）
**明愛聖保祿中學（已停辦，原址改為「明愛陳震夏郊野學園聖保祿校舍」）

*小學
**國民學校（1899年創辦）
**長洲聖心學校（1953年創辦）
**中華基督教會長洲堂錦江小學（1978年創辦）
**長洲公立學校（1920年創辦）（已停辦）
**香港長洲順德公立學校（1958年創辦）（已停辦）
**長洲漁會公學（1958年創辦）（2009年停辦）

*幼稚園
**長洲聖心幼稚園（1953年創辦）
**中華基督教會長洲堂錦江幼稚園（1960年創辦）
**路德會呂君博幼兒園（1967年創辦）
**路德會陳恩美幼兒園（1974年創辦）
**國民學校漢師中英文幼稚園（1970年創辦）
**長洲花地瑪幼稚園（1988年創辦）（已停辦）
**趣思中英文幼稚園（1998年創辦）（已停辦）
**德頴幼兒園（已停辦）

## 醫療
* 長洲醫院
* 長洲方便醫院（THE CHEUNG FONG BIN HOSPITAL）（已停辦）

## 傳統節慶
除咗香港嘅公眾假期以外，長洲保留咗唔少傳統節日。要注意嘅係，長洲嘅天后誕訂喺農曆三月十八，比其他地方嘅三月廿三早五日。長洲嘅傳統節慶包括：

## 交通

長洲除咗畀安老院用嘅迷你巴士之外，冇陸上公共交通服務，而對外交通就靠嗮渡輪，渡輪碼頭響西灣。

*新渡輪：
**長洲─中環線：24小時來往長洲同埋中環。
**橫水渡線：途經坪洲─梅窩─芝麻灣─長洲。
*翠華船務（Maris Ferry）：
**長洲公眾碼頭 - 香港仔海濱公園
*街渡
**來往長洲公眾碼頭同長洲西南面嘅西灣美經援村（近住張保仔洞）。
**來往長洲公眾碼頭同大嶼山嘅澄碧村。
**另有不定期嘅貨運街渡來往大嶼山同九龍。

島上有舖頭租單車，可以踩單車周圍去。

## 注

## 睇埋

*離島區
*香港嘅島
*觀音灣
*鄉事委員會
*新界鄉議局
康東邨

**康東邨**係香港其中一條公共屋邨，喺香港島東區西灣河東區走廊北面嘅填海地，近鯉景灣同太古城翠湖台。呢條邨只有一幢「小單位大廈」樓，有大約500個單位，當中部份係老人家住屋單位，喺1998年起好。

## 屋苑資料

## 連去
*康東邨

## 參考
温伯托特謝拉

**温伯托特謝拉**（，）係巴西作曲家、律師同政治人，自細對音樂有興趣，特別係笛同曼陀鈴。

1930年佢搬去里約熱內盧。1943年喺里約熱內盧聯邦大學法律系畢業。1945年 ｢拜奧之王｣（Rei do Baião）路易斯貢扎加邀請佢合作，兩個人喺1946年推出咗非常成功嘅作品，其他成功嘅合作歌曲有Asa Branca同Qui nem jiló等等。

佢喺1979年10月3號喺里約熱內盧醫院因心臟驟停病死，終年64歲。

## 攷

## 出面網頁
盈峰一號

**盈峰一號**（英文：**One Pacific Heights**）係香港一座摩天大廈現樓，嚮上環和風街一號，近高陞街。地產發展商係Talent Master Investments Limited - 盈科大衍地產發展嘅子公司，公司大老闆係財技名人李澤楷。

盈峰一號係一座單幢樓，置身嚮和風街呢條橫街後巷入面，好聽咁講係靜中帶旺。嚮2009年8月，盈峰一號小業主已經可以收樓，一共有155個住宅單位。盈峰一號物業管理係採取封閉式管理。1層4伙，A及B座單位向北有海景，兩房兩廳。而C及D座低層只有皇后大道西同荷李活道一小段樓望樓景，實用面積比較細。盈峰一號樓高49層，可算做香港摩天大廈。樓下倉存第五類危險品。

## 睇埋
*貝沙灣
駿發花園

**駿發花園**（英文：**Prosperous Garden**）係香港房屋協會嘅出租屋邨同埋「市區改善計劃」屋苑，喺香港九龍油麻地新填地街、東莞街、澄平街同埋眾坊街交界。屋苑總共有五座，其中四座用嚟賣，有896個單位，另外一座用嚟出租，有668個單位。

## 背景
駿發花園前身係由霍英東起嘅公眾四方街唐樓群。塊地係1953年嗰陣，霍英東同嘉道理家族買嘅，呢個項目對日後香港嘅地產發展有好深遠嘅影響，佢係第一個項目有售樓書安排，又係第一個樓盤引入分期付款嘅制度，呢兩個模式後來畀好多發展商仿效，漸漸變成咗香港賣樓嘅規矩。

房協喺1970年代推出「市區改善計劃」，政府當時將油麻地利達街同祥瑞街嘅重建項目(利達街同祥瑞街已經喺重建時消失)，交咗畀房協籌辦，同埋起樓。房協喺嗰度起咗駿發花園第一期嘅四座樓，即係第一同二座，喺1991年起好，係出售單位，同年第五座亦都起好，但係佢係出租單位。第二期，包括第三同四座就係出售單位，喺1995年起好。

## 參考
龍君兒

**龍君兒**（**Lung Kwan Yee**）係香港攝影師同埋攝影專欄作家，亦係香港美術家，曾經嚮香港大學、香港理工大學、香港科技大學幾個專題講座做講者，嚮亞洲電視方太生活廣場出鏡。曾經幫唔少攝影學會、評判同演講做專家或顧問。做過攝影雜誌專欄作家，稿件嚮《文匯報》，《新報》見報。1998年開始教授《女像攝影》班課程，唔少學生門生而家已經係專業攝影師。

龍君兒最出名係外影興趣團。佢舉辦嘅外影團係人像攝影活動，模特兒多數係生面口嘅𡃁模。而當時香港重未流行呢類私影團，所以龍君兒搞嘅活動受到唔少男性攝影愛好者歡迎。
長洲

「**長洲**」可指：

*長洲苑：春秋時期吳王闔閭起嘅園林，響吳都姑蘇（今蘇州）郊外，西漢時吳王劉濞重建，又叫做茂苑。
*長洲縣：江蘇省蘇州市歷史上所轄嘅一個縣，武則天萬歲通天年間析吳縣置，以長洲苑得名，民國時併入吳縣。
*長洲：蘇州嘅古名，來自長洲苑同長洲縣，喺好多古書中被誤寫為**長州**。
*長洲 (香港)：香港島同大嶼山之間嘅一個島仔。
*長洲街道：廣州黃埔區轄下嘅一個街道辦事處，喺長洲島上。
*長洲 (廣州)：廣州東部珠江口嘅江心島。
*長洲 (中山)：中山一笪地方。
*長洲區：廣西壯族自治區梧州市轄下嘅一區。
長洲 (廣州)

**長洲**，又叫**黃埔島**，係珠江口嘅江心島，嚮廣州東便，面積7.23平方公里，行政跟黃埔區長洲街道，人口兩萬七千幾，有舊黃埔軍校同第啲名勝。

## 地理
成個島長4.2公里，闊2.1公里，面積7.23平方公里，扁長，東北-西南向，有啲似啞鈴。最高點係「大石崗」，海拔89.4米，花崗岩結構。東、南、西部低，田多；北部山多，係工業區同住宅區。
心經

《**心經**》係大乘佛敎佛經之一，講嘅係佛家要義，係佛家最核心思想，所以叫《心經》。《心經》分廣本同略本。廣本取材自《大般若經》（महाप्रज्ञापारमिता，maha prajñā pāramitā，大對譯為摩訶，即摩訶般若波羅蜜多經），原本由梵文悉曇體所寫。而略本可能係大般若經中文本省節出來，再譯返梵文，之不過呢個講法，未為全部人接受。

《心經》係最常用嘅簡名，梵名叫प्रज्ञापारमिताहृदयसूत्र（prajñā pāramitā hṛdayasutra），最常見全譯名係唐玄奘嘅《般若波羅蜜多心經》，其餘多數係般若、波羅蜜多、心等字嘅組合。因為佢出自《大般若經》，亦有啲有大、摩訶等字。

《心經》唔係好長，玄奘略本只有二百六十字，但記低佛門精要，所以廣為流傳。

## 名
廣東話唔少柯音字（o），舊時係讀丫音（a）。好似軚（tai）查實係舵（to）舊音。

《大般若經》，महाप्रज्ञापारमिता（maha prajñā pāramitā）：
*महा（maha）意譯做大，古音譯摩訶，廣東話讀似馬哈。佢同同屬印歐語系英文等mega同源。
*प्रज्ञा（prajñā）意譯做妙智慧，不可言喻嘅智慧。古音譯般若，北方話好多時破讀波惹。廣東話可以唔跟。
*पारमिता（pāramitā）意譯到彼岸。古音譯波羅蜜多，以今日廣東話，約莫係巴拉滅打。
*सूत्र（sutra）意譯為經，手稿嘅意思。

而《心經》，प्रज्ञापारमिताहृदयसूत्र（prajñā pāramitā hṛdaya sutra），少咗個महा（maha，大），多咗個हृदय（hṛdaya，心）。
*हृदय（hṛdaya）意譯心。

## 版本
廣本同一段佛經一樣，有序分、正宗分同埋流通分三部份，約莫係背景、主文同埋總結。而略本留有正宗分，將序分同流通分減省。

現時最出名嘅略本，係玄奘所譯，一共有二百六十字。而玄奘譯本，係同更早年嘅鳩摩羅什譯本類似。

## 註
華帝克

**華帝克**（；）係巴西浪漫音樂歌手兼作曲家。 

佢係布雷加音樂（Brega Music）嘅贊助人。

## 唱碟作品
香港藝術館

**香港藝術館**（Hong Kong Museum of Art）位於香港尖沙咀梳士巴利道10號，係香港特別行政區政府康樂及文化事務署轄下嘅博物館之一。香港藝術館係香港展覽本地、中國同世界各地藝術品嘅主要場地，收藏嘅展品數量達4000幾件、涵蓋中國書畫同古玩、古代文物、具歷史意義嘅畫作同本地藝術家嘅創作成果等。香港藝術館不時舉行各類型嘅藝術展覽，開放畀學校，團體同公眾參觀。藝術館喺2015年8月3號開始閉館3年進行翻新擴建工程，2019年11月30號重新開放。

## 歷史
香港藝術館嘅歷史，可追溯至1962年3月2號響香港大會堂高座頂層啟用嘅「**香港博物美術館**」。同埋到1975年7月，「香港博物美術館」分拆為香港藝術館同香港博物館（香港歷史博物館前身）。香港博物館搬去尖沙咀星光行，負責有關歷史及考古嘅收藏；香港藝術館就繼續保留香港大會堂高座頂層原址，負責藝術品嘅收藏。不過，隨住香港藝術館日益發展，原址嘅展覽場地爆晒棚，因此當時嘅市政局為藝術館搵過新館址。

香港藝術館嘅新館址設響尖沙咀，毗鄰香港文化中心同香港太空館。香港藝術館新館於1988年9月動工，1991年11月15號落成啟用，由當時嘅港督衛奕信爵士夫人主持揭幕典禮。

舊三軍司令官邸響1984年改建為茶具文物館，係香港藝術館嘅分館。及至1995年12月14號，茶具文物館嘅新翼「羅桂祥茶藝館」亦落成啟用。

香港藝術館現任總館長係莫家詠，歷任嘅總館長如下：

## 大樓
### 翻新後
翻新後入口改為地下，並設有兩間海景餐廳。展覽空間由原來6,019平方米，增加至大概10,000平方米。其中位於頂層嘅新展廳佔地800平方米，設有三面落地大玻璃，畀市民可270度欣賞維多利亞港美景。

*五樓：新視閣、新空間
*四樓：至樂樓藏中國書畫館、吳冠中藝術廳、中國書畫廳
*三樓：中國文物廳、外銷藝術廳
*二樓：專題展覽廳、虛白齋藏中國書畫館、香港藝術廳
*一樓：匯堂、別館（上）、澳洲餐廳HUE Dining Room
*地下：大堂、別館（下）、藝術館禮品店、INK咖啡店
*地庫：活動室、藝術館資源中心、演講廳

### 翻新前
翻新前香港藝術館嘅建築由建築署負責設計，外牆用料同設計跟香港文化中心大同小異。香港藝術館嘅外牆亦有參與幻彩詠香江嘅鐳射燈光音樂匯演。

香港藝術館分東、西兩座，樓高四層同地庫，樓面總面積17,530平方米。館內設有有七個展覽廳，面積共6,019平方米，分佈如下：

*四樓：中國書畫展覽廳
*三樓：中國文物展覽廳（1）、專題展覽廳（2）
*二樓：專題展覽廳（1）、虛白齋藏中國書畫館、當代香港藝術展覽廳
*一樓：中國文物展覽廳（2）、雕塑院
*地庫：演講廳

## 藏品

香港藝術館嘅藏品、除咗由館方從唔同地方同向收藏家蒐購所得之外，主要館藏大多由藝術家、收藏家同公眾捐贈所得。其中特別受注目嘅，係1989年由劉作籌所捐贈嘅一批為數四百幾件嘅中國書畫。呢次嘅捐贈，係香港藝術館歷嚟所接受嘅最大批捐贈。

香港藝術館的藏品主要分為「中國書畫」、「中國古代文物」、「香港藝術」、「歷史繪畫」及「虛白齋藏中國書畫」。

#### 虛白齋藏中國書畫
虛白齋藏嘅藏品，涵蓋由六朝至二十世紀當代作品。尤其以明、清兩朝流派最為齊備、包括揚州八怪及清初六家等。

### 歷史繪畫
「香港博物美術館」成立時就係以一些反映舊日民生、風俗、地方風貌嘅歷史繪畫為館藏核心，當中包括錢納利同埋郎世寧嘅畫作。

## 展覽

香港藝術館不時舉行各類型藝術展覽，並經常同世界各地著名嘅博物館合作，邀請博物館借出珍貴展品來港展出，增加市民欣賞藝術嘅機會同埋知識。同時，香港藝術館亦會借出本身嘅珍藏到各地嘅博物館展出，將香港嘅藝術文化介紹到世界各地，促進藝術交流。

## 開放時間
*星期一至三、五：上晝十點至下晝六點 
*星期六、日、公眾假期：上晝十點至夜晚七點
*聖誕前夕同農曆新年除夕：上晝十點至下晝五點
*星期四（除咗公眾假期）、農曆年初一、初二休館

## 入場費
常設展覽免費入場，部分專題展覽可能要另外收錢。

## 禮品書店
香港藝術館禮品書店係設響香港藝術館嘅書店，位於香港藝術館一樓大堂。訪客可以搵到唔少藝術設計嘅書、掛畫、光碟、香港名設計師設計嘅禮品同香港藝術館出嘅書。

香港藝術館禮品書店唔係由香港藝術館營運。

## 參考
*香港藝術館著，《香港藝術館指南》，香港：市政局，1991。
*香港藝術館著，《香港藝術館通訊》，香港：康樂及文化事務署。

## 睇埋
*茶具文物館
*香港藝術雙年展

## 出面網頁

*
*
*
*
香港四季酒店

[thumb|四季酒店同附近嘅[中環碼頭]]
**香港四季酒店**（）係間香港五星級嘅酒店，嚮香港島中環海皮，望到維多利亞港同埋九龍半島尖沙咀。

香港四季酒店係四季酒店集團成員之一，隔離係中環碼頭同埋香港國際金融中心。

## 設施
* 健身室
* 室外游水池
* 餐廳
* 桑拿
* 商務中心
* 酒吧
* 按摩室
* 購物中心
* 多功能廳
* 托兒服務
* 停車場

## 交通
*港鐵
*城巴
*新巴
*小巴
*的士

## 連出去

*香港四季酒店官方網站
譚公道

**譚公道**（**Tam Kung Road**）係香港九龍一條街，嚮馬頭涌，附近原先有座譚公廟，嚮第二次世界大戰時畀日本人炸咗。

另外，譚公道亦都有好多嘅食肆。呢啲食肆都有好大嘅知名度，令成條街嘅知名度大幅提昇。

## 附近街道
*木廠街
*世運道
*新山道

## 附近建築
*紅磡北帝廟
*仁和大樓（Yen Wo Building）
*仁景大樓（Yen King Mansion）
*兆豐閣（Siu Fung Court）
*長城大廈（Great Wall Building）
*建安大廈（Kin On Mansion）
*恆康大廈（Evergreen Building）
*恆盛大廈（Hang Shing Building）
*香港工商銀行大廈（H.I.C.B. Building）
*富康大廈（Fu Hong Building）
*雲天大樓（Wan Tin Building）
*順景樓（Shun King Building）
*黃氏大廈（Wong's Building）
*運通大廈（Wan Tung Building）
*嘉運閣（Kawan Court）
*福桃樓（Fook Toa Mansion）
*德勝大廈（Tak Shing Mansion）
*譚公大廈（Tam Kung Mansion）

## 攷

* 爾東、李健信，《趣談九龍街道》，明報出版社，ISBN 962-8871-46-3

類:土瓜灣街道
法界源流圖

《**法界源流圖**》係大清宮廷晝師丁觀鵬畫嘅畫。幅畫臨大宋張勝溫《大理國梵像圖》，解釋唔同佛敎概念。畫成於乾隆卅二年，即係1767年。幅圖無論佛學定藝術，都有好高價值。

## 連出去
* 《法界源流圖》全圖
竹篙灣

**竹篙灣**（）喺香港大嶼山東北，係香港迪士尼樂園度假區嘅所在地。竹篙灣喺地區行政上大部份屬於荃灣區，不過大概喺美國小鎮大街以南嘅地方屬於離島區。
香港歷史博物館

**香港歷史博物館**位於香港九龍尖沙咀漆咸道南100號，由香港康樂及文化事務署管理，耗資3億9千萬元。

香港歷史博物館為香港居民同遊客介紹香港嘅歷史，展覽內容包括香港同南中國一帶嘅考古發現、珍貴文物同資料等；涵蓋自然生態、民間風俗同歷史發展，向參觀者呈現香港四億年來嘅自然生態環境同歷史故事。博物館總樓面面積17,500平方米，常設展廳佔地7000平方米，並經常舉辦包括香港掌故等主題展覽。

常設展覽「香港故事」喺2020年10月19號開始暫停開放，以進行大規模更新工程，2022年重新開放。喺新常設展推出之前，專題展覽廳特別佈置咗「經典再現－香港故事精華展」，係之前常設展嘅濃縮版，參觀者可以重溫香港由史前時期至1997年回歸祖國嘅發展歷程，免費入場。

## 歷史
香港歷史博物館嘅前身，係市政局響1962年成立嘅**香港博物美術館**，當時館址設於香港大會堂。1975年7月被分拆做香港藝術館同**香港博物館**。香港博物館早期曾經租用尖沙咀星光行做館址，1983年搬去九龍公園臨時館址（今日香港文物探知館館址）。隨住博物館不斷發展，舊有館址唔夠用，於是有起新館嘅需求。1995年，政府落實響尖沙咀漆咸道南香港科學館旁起永久館址，隨即開工。由1998年4月1號起改名做**香港歷史博物館**。1998年7月搬去香港科學館旁邊嘅現址。2001年8月，經過六年時間籌備嘅常設展「香港故事」正式開放，畀市民參觀。2020年10月19號開始，常設展「香港故事」暫停開放，搞翻新工程，預計搞兩年，當中自然歷史嗰部份唔再保留，另外加返主權移交之後頭廿年嘅歷史大事。

### 分館
香港歷史博物館現時有5間分館，分別係：
*位於筲箕灣嘅香港海防博物館
*位於深水埗嘅李鄭屋漢墓博物館
*位於柴灣嘅羅屋民俗館
*位於中環嘅孫中山紀念館
*位於鰂魚涌嘅葛量洪號滅火輪展覽館

## 常設展覽 - 香港故事
 

「香港故事」常設展覽係博物館多年嚟辛勤努力蒐集、保存同研究工作嘅總展示。成個展覽佔地7000平方米，共有8個展區，分佈於兩層展廳；通過超過4000件展品、750塊文字說明、多個立體造景同多媒體劇場，配以聲同光嘅特殊效果，栩栩如生咁介紹香港嘅自然生態、民間風俗同歷史發展。「香港故事」從四億年前嘅泥盆紀開始，以1997年香港回歸作結，內容務求雅俗共賞，趣味與教育並重。

;展區主題
*第一展區：自然生態環境
*第二展區：史前時期的香港
*第三展區：歷代發展：從漢至清朝
*第四展區：香港的民俗
*第五展區：鴉片戰爭及香港的割讓
*第六展區：香港開埠及早年發展
*第七展區：日佔時期
*第八展區：現代都市及香港回歸

## 專題展覽
館方會不定期舉行專題展覽，展出有關世界各地嘅歷史資料同文物，有關專題展覽嘅資料請睇香港歷史博物館-專題展覽網頁

## 開放時間
*星期一及星期三至六：上晝10:00至下晝6:00
*星期日及公眾假期：上晝10:00至夜晚7:00
*聖誕前夕及農曆新年除夕：提前喺下晝5:00休館
*逢星期二（公眾假期除外）、農曆新年年初一同初二休館

## 入場費
### 常設展覽
2016年8月1號開始常設展覽免費入場。

### 專題展覽
*標準票：$10
*優惠票（全日制學生、殘疾人士同一個照顧嘅人、60歲或以上高齡人士）：$5
*團體票（20人或以上）：$7
*博物館入場證持有人：免費

## 交通
*港鐵
**尖沙咀站（B2出口），沿金馬倫道向尖沙咀東方向行大概20分鐘
**佐敦站（D出口），沿柯士甸道向尖沙咀東方向行大概20分鐘
**及紅磡站，沿行人天橋往尖沙咀東方向行大概15分鐘
**尖東站，沿金馬倫道向尖沙咀東方向行大概20分鐘
*巴士
**九巴：5、5C、8、8A、13X、26、28、35A、41A、81C、87D、98D、110、208、213X、215X、219X、224X、260X、268B、269B
**城巴：973、A21

## 睇埋
*香港博物館一覽

## 出面網頁

*香港歷史博物館
酒井法子

**酒井 法子**（；；）係一位日本女藝人，代表作包括《同一屋簷下》、《等你說愛我》。佢喺日本本土唔算好紅，但喺日本以外嘅亞洲地區好多人知。

酒井法子個阿爸酒井三根誠係日本黑社會大佬，2009年8月3號因涉嫌吸毒被捕，同年10月26號被判監一年半，2010年10月23號出獄。2011年佢成為中國大陸嘅禁毒大使。

## 相熟
*合作過或相熟藝人：西村知美、安達祐實、松嶋菜菜子、野島伸司、木村拓哉、孫耀威、竹野內豐、唐澤壽明、桂正和、河村隆一。

## 出面網頁

類:日本女演員
李治

**唐高宗李治**（）係唐太宗李世民個仔，大唐第三個皇帝。未即位之前叫晉王，後畀李世民立做太子。公元650年登基，嗰時佢22歲。

傳統歷史學者都認為唐高宗政績係一張白紙，咁係因為佢本人個性低調、慈祥，唔鍾意大興土木，唔鍾意長生之術。佢唯一可以大寫特寫嘅，係佢起用咗一啲唐太宗唔重用嘅良臣，好似韋思謙，杜正倫就係。佢亦都係一位有作為嘅皇帝，喺佢統治時期，大唐國力唔單止冇衰弱，反而更加強勁，領土不斷擴張。

李治最多人談及嘅佢同武則天嘅關係，因為佢喺做太子嗰陣，就鍾意咗武則天。而武則天係唐太宗嘅妃嬪。後來唐太宗過身，武則天奉旨入寺做尼姑，李治又將武則天帶返入宮，後尾重立佢做皇后。根據史書記載，李治長期有頭痛同眼睛嘅毛病，到晚年重盲咗。所以大部份時間都由武則天主持朝政，同唐高宗一齊稱做「二聖」。

高宗在位三十四年，683年病逝，葬喺乾陵。

## 屋企
### 后妃
#### 皇后
*王皇后
*武則天
#### 妃嬪
*蕭淑妃
*徐婕妤
*劉宮人
*鄭宮人
*楊宮人

### 仔女
#### 仔
*燕王李忠（母劉宮人）
*原悼王李孝（母鄭宮人）
*澤王李上金（母楊宮人）
*許王李素節（母蕭淑妃）
*代王（孝敬皇帝）李弘
*潞王（章懷太子）李賢
*中宗李顯
*睿宗李旦

#### 女
*義陽公主李下玉（母蕭淑妃）
*高安公主（母蕭淑妃）
*安定公主（母武則天）
*太平公主李令月（母武則天）
苗栗縣

**苗栗縣**喺臺灣島西北部，東面係雪山山脈，西面係台灣海峽，北鄰新竹縣、新竹市，南鄰台中市。

## 行政區劃
苗栗縣縣名由縣治所在地 — 苗栗市度嚟。
苗栗縣共轄2個縣轄市、5個鎮、11個鄉：
*縣轄市（2）：苗栗市、頭份市
*鎮（5）：竹南鎮、後龍鎮、通霄鎮、苑裡鎮、卓蘭鎮
*鄉（10）：造橋鄉、西湖鄉、頭屋鄉、公館鄉、銅鑼鄉、三義鄉、大湖鄉、獅潭鄉、三灣鄉、南庄鄉
*山地鄉（1）：泰安鄉

### 人口

*資料時間：2018年4月；來源：1.內政部戶政司人口資料庫2.苗栗戶政服務網
*人口消長計算方式為**本月人口**減去**上月人口**，負值以紅字表示，正值以藍字表示，冇增長以綠字表示
*各區人口密度以4捨5入至小數點前1位計之
*1、高度成長：頭份市，竹南鎮，泰安鄉 
*2、穩定成長：
*3、人口流失：頭屋鄉，南庄鄉，三灣鄉，大湖鄉，公館鄉，卓蘭鎮，後龍鎮，通霄鎮，三義鄉，苗栗市，苑裡鎮，獅潭鄉，銅鑼鄉，西湖鄉，造橋鄉
*由以上可知，本縣人口數第一係頭份市，但人口密度第一係苗栗市；人口最少嘅係獅潭鄉。

### 人口變化
1981至今苗栗縣人口變化

## 交通
台鐵喺苗栗縣縱貫線北段設有崎頂車站、竹南車站；山線設有造橋車站、豐富車站、苗栗車站、南勢車站、銅鑼車站、三義車站同埋舊山線嘅勝興車站；海線就設有談文車站、大山車站、後龍車站、龍港車站、白沙屯車站、新埔車站、通霄車站、苑裡車站 。

台灣高鐵南北著越苗栗縣，喺後龍豐富地區設立苗栗站，喺台鐵豐富站附近。

喺公路方面，中山高速公路喺本線設有頭份交流道、造橋收費站、苗栗交流道、三義交流道，另規劃有頭屋交流道、銅鑼交流道。福爾摩沙高速公路就有西濱交流道、竹南交流道、後龍收費站、大山交流道、後龍交流道、西湖服務區、通霄交流道、苑裡交流道，另外計劃嘅有西湖交流道。

省道以及快速道路就有台61線（西濱）、台72線（後龍—汶水段）、台1線、台1己線、台3線、台6線、台13線、台13甲線。

縣道就有119號、119甲號、121號、124號、124甲線、126號、128號、130號、140號（原縣道130甲線）。

## 教育
### 大學
*國立聯合大學（苗栗市）
*育達科技大學（造橋鄉）

## 旅遊
雪霸國家公園就喺苗栗縣、新竹縣、台中縣之內，亦係台灣登山路線最多、最複雜嘅國家公園。

獅頭山風景區就喺苗栗縣嘅南庄鄉、三灣鄉同埋新竹縣嘅峨眉鄉、北埔鄉同埋竹東鎮之內。係參山國家風景區嘅一部分。

## 參考

## 出面網頁
*苗栗縣政府
*南庄
木村拓哉

**木村拓哉**（日文：きむら たくや*<sup>Kimura Takuya</sup>*，）係日本演員兼歌手，偶像組合SMAP成員。佢嚮日本東京都出世，千葉縣長大，而家已婚，老婆係工藤靜香，生咗兩個女（木村心美、木村光希）。拓哉俾Fans封做「日劇天王」，而嚮日劇佢先後同山口智子、松隆子、常盤貴子、柴崎幸、竹內結子合作過。

## 作品
*愛情白皮書（1993）
*悠長假期（1996）
*戀愛世代（1997）
*沉睡森林（1998）
*今夜營業中（1999）
*美麗人生（2000）
*從天而降的一億顆星星（2002）
*夢想飛行Good Luck（2003）
*冰上戀人（2004）
*2046（2004）
*引擎（2005）
*武士的一分（2006）
*HERO（2007）
*華麗一族 (2007)
*Change（2008）
*Mr. Brain（2009）
*月之戀人（2010）
*大和號（2011）
*無價 Priceless (2012)
*摘星廚神(2019)

## 配音
*花樣男子 CD-花澤 類
**花樣男子（1993年7月） 
**花樣男子2（1993年12月） 
**花樣男子3（1994年7月）
*哈爾移動城堡（2004年11月20號）-霍爾
*REDLINE 超時空甩尾（2010年10月9號）-JP

## 拎
*Takuya`s Beautiful Life
*拓哉森林
*[telnet://cia.twbbs.org 中央情報局] 
*木村拓哉華人FANS總部